ការសម្ភាសរបស់អ្នកមីងស៊ូ តាំលាន

ក៖ អ្នកសម្ភាសឈ្មោះជាង ស៊ីអ៊ាវ

ខ៖ អ្នកទទួលការសម្ភាសឈ្មោះស៊ូ តាំលាន។

ការសង្ខេបប្រវត្តិរបស់អ្នកមីងស៊ូ តាំលាន

អ្នកមីងស៊ូ តាំលានមានអាយុ៦៣ ឆ្នាំនៅក្នុងឆ្នាំ២០២០ មានភេទស្រី មានទីលំនៅបច្ចុប្បន្ននៅភូមិទួលរការ ឃុំរអាង ស្រុកកំពង់សៀម ខេត្តកំពង់ចាម។

ក៖ ចឹងជាដំបូងបាទមីងចឹងជាដំបូងខ្ញុំអរគុណច្រើនមីងដែរបានអោយខ្ញុំពិភាក្សាជាមួយមីងទាក់ទងពីប្រវត្តិរបស់មីង ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីអោយអើទុកអោយកូនចៅជំនាន់ក្រោយបានស្គាល់ហ្នឹងបានដឹងពីប្រវត្តិឪពុកម្ដាយហ្នឹងដូនតាជាពិសេសមីងចឹងខ្ញុំសម្ភាសទុកអោយកូនចៅរបស់មីងជំនាន់ក្រោយៗអើពីមួយជំនាន់ទៅមួយជំនាន់ដែរពួកគាត់បានស្គាល់នូវប្រវត្តិរបស់មីងចឹងសំរាប់មីងយល់ព្រម ដើម្បីអោយខ្ញុំដាក់ការសម្ភាសទាំងអស់ហ្នឹងឬៅក្នុងវេបសាយសាលាទេមីង?

ខ៖ ចា៎!

ក៖ បាទមីងចឹងសំរាប់ខ្ញុំជាអ្នកសម្ភាសមីងខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសមីងគឺនៅថ្ងៃទី២៣ខែ៥អើឆ្នាំ២០២០ ហើយការសម្ភាសទាំងអស់ហ្នឹងគឺធ្វើឡើងនៅភូមិមីងភូមិអីគេមីង?

ខ៖ ភូមិទួលរការ។

ក៖ ភូមិទួលរការណេះ?

ខ៖ ចា៎ឃុំរអាង។

ក៖ ឃុំរអាង ស្រុកកំពង់សៀម?

ខ៖ ស្រុកកំពង់សៀមចា៎!

ក៖ ស្រុកកំពង់សៀម ខេត្តកំពង់ចាម?

ខ៖ ខេត្តកំពង់ចាម។

ក៖ ចឹងសំរាប់មីងឈ្មោះមីងទាំងត្រកូលម៉ងឈ្មោះអីគេមីង?

ខ៖ ស៊ូ តាំលាន។

ក៖ ស៊ូ តាំលានចុះមានឈ្មោះហៅក្រៅអត់មីង?

ខ៖ អត់មានទេមានតែមួយហ្នឹង!

ក៖ ចុះតាំងពីក្មេងធ្លាប់មាននរណាហៅឈ្មោះមីងអីផ្សេងអត់មីង?

ខ៖ អត់ផង។

ក៖ អត់មានទេណេះមីងណេះ?

ខ៖ ចា៎!

ក៖ ចុះអើមីងសព្វថ្ងៃមីងអាយុប៉ុន្មានទៅមីង?

ខ៖ ខ្ញុំហុកបីហើយ!

ក៖ មីងអាយុហុកសិបបីឆ្នាំណេះមីងណេះ?

ខ៖ ចា៎!

ក៖ ចុះមីងកើតនៅថ្ងៃខែឆ្នាំណាមីងចាំអត់?

ខ៖ មួយពាន់ប្រាំបួនរយហាបួន។

ក៖ មួយពាន់ប្រាំបួនរយហាសិបបួន?

ខ៖ ចា៎!

ក៖ ប៉ុន្តែថ្ងៃខែមីងអត់ចាំទេ?

ខ៖ អត់ចាំ។

ក៖ ចាំតែឆ្នាំទេណេះមីងណេះ?

ខ៖ ចាំតែឆ្នាំ។

ក៖ អូ៎បាទមីងចុះអាឆ្នាំជូត ឆ្លូវ ខាល ថោះហោសអាឆ្នាំច័ន្ទគតិហាសមីងឆ្នាំអីគេ?

ខ៖ អត់ចាំទេ។

ក៖ ឆ្នាំច័ន្ទគតិជូត ឆ្លូវ ខាល ថោះហោស?

ខ៖ អូ៎ជូត ខាលនេះហោសខ្ញុំឆ្នាំច។

ក៖ មីងឆ្នាំចណេះមីងណេះ?

ខ៖ ចា៎ទេចាំតែឆ្នាំប៉ុន្តែយាយកើតណោះ។

ក៖ បាទយាយបាទចុះអើកន្លែងទីកន្លែងកំណើតដែរយាយកើតម៉ងយាយកើតនៅណាយាយ?

ខ៖ ខ្ញុំកើតនៅស្រែវាល។

ក៖ អូ៎នៅស្រែវាលហោស?

ខ៖ ចា៎!

ក៖ អើភូមិត្រពាំងឈូក?

ខ៖ ទេភូមិបោះពោធិ៍។

ក៖ ភូមិបោះពោធិ៍ណេះយាយណេះ?

ខ៖ ចា៎កាលណុងភូមិទួលគ្រោះ។

ក៖ អូ៎ភូមិទួលគ្រោះ?

ខ៖ ឃុំមេសរជ្រៃ ស្រុកស្ទឹងត្រង់។

ក៖ ឃុំមេសរជ្រៃ ស្រុកស្ទឹងត្រង់ ខេត្តកំពង់ចាម?

ខ៖ ចា៎!

ក៖ បាទមីងចុះសំរាប់មីងមានបងប្អូនបង្កើតចំនួនប៉ុន្មាននាក់មីង?

ខ៖ ប្រាំមួយនាក់។

ក៖ អូ៎មីងកូនទីប៉ុន្មានទៅ?

ខ៖ ខ្ញុំកូនទីពីរ។

ក៖ អូ៎ចុះមានប្រុសប៉ុន្មានស្រីប៉ុន្មានមីង?

ខ៖ ប្រុសពីរស្រីបួន។

ក៖ អូ៎ចុះមីងកូនទីប៉ុន្មានទីពីរ?

ខ៖ ទីពីរ។

ក៖ អូ៎ចុះបងៗរបស់មីងទាំងអស់ហ្នឹងគឺគាត់នៅរស់ទាំងអស់ទេ?

ខ៖ ចា៎នៅទាំងអស់។

ក៖ អូ៎ចុះមីងអាចប្រាប់ដូចជាពួកគាត់ឈ្មោះអីគេខ្លះបានទេ?

ខ៖ ឪពុកខ្ញុំស្លាប់ហើយ!

ក៖ អត់ទេបងប្អូនរបស់មីងហាសគាត់ឈ្មោះអីគេខ្លះហើយពួកគាត់នៅណា គាត់ធ្វើការងារអីគេចឹង?

ខ៖ អូ៎អត់ធ្វើការអីផងធ្វើស្រែចំការ។

ក៖ ប៉ុន្តែបងៗរឺមួយក៏ប្អូនឈ្មោះអីគេខ្លះទៅ?

ខ៖ បងបង្អស់ឈ្មោះលាង។

ក៖ អូ៎ចុះបន្ទាប់ទៀត?

ខ៖ បន្ទាប់មកឈ្មោះគឹម លាន់។

ក៖ អូ៎បន្ទាប់មកបានបងអើមីង?

ខ៖ បន្ទាប់មកទៀតបានសុងហេង។

ក៖ ហើយបានមីង?

ខ៖ ចាំមើលទីមួយមកឈ្មោះ។

ក៖ ទីមួយឈ្មោះ..?

ខ៖ ឈ្មោះលាង។

ក៖ បាទទីពីរ?

ខ៖ ទីពីរខ្ញុំស៊ូ តាំលានហ្នឹង!

ក៖ អូ៎!

ខ៖ ដល់ទីបីសុងហេង ទីបួនទួច ស្រីទួច។

ក៖ អូ៎បាទ!

ខ៖ ទីប្រាំនេះទីប្រាំស្រីពៅ។

ក៖ អូ៎បាទចុះពួកគាត់រកស៊ីអីទៅទីមួយគាត់នៅណាទៅយាយ?

ខ៖ ចា៎ទីមួយនៅស្រែវាល។

ក៖ គាត់រកស៊ីអីទៅមីង?

ខ៖ គាត់ធ្វើចំការ។

ក៖ អូ៎!

ខ៖ ធ្វើចំការធ្វើស្រែហ្នឹង!

ក៖ ជាមួយកូនចៅគាត់នៅណោះទៅ?

ខ៖ ចា៎!

ក៖ គាត់មានចៅមានអីទៅ?

ខ៖ ហើយខ្ញុំមាន។

ក៖ ចុះទីបីទីពីរមីង?

ខ៖ ទីពីរទីបីស្លាប់ហើយ!

ក៖ អូ៎ទីបីស្លាប់ហើយ?

ខ៖​ ចា៎!

ក៖ គាត់កើតអីបានគាត់ស្លាប់មីង?

ខ៖ គាត់កូនខ្ចី។

ក៖ អូ៎ចឹងហោស?

ខ៖ ចា៎!

ក៖ ចុះអើទីបួនមីង?

ខ៖ ទីបួននៅស្រែវាលដែរធ្វើស្រែចំការដែរ។

ក៖ អូ៎បាទមីងចុះអើទីប្រាំ?

ខ៖ ទីប្រាំធ្វើចំការដូចគា្នស្រែចំការហ្នឹងដែរ។

ក៖ នៅស្រែវាលហ្នឹងដែរ?

ខ៖ ចា៎នៅស្រែវាលទាំងអស់មកតែខ្ញុំហ្នឹងទេ។

ក៖ អើម៉េចចឹងមីង?

ខ៖ ចា៎ខ្ញុំមានប្ដីមកនៅហ្នឹង!

ក៖ អូ៎មកតាមនៅតាមប្ដីហោស?

ខ៖ ចា៎មកតាមប្ដី។

ក៖ អូ៎បាទមីងចុះសំរាប់មីងគិតថាអើចឹងសំរាប់ឪពុករបស់មីងឈ្មោះអីគេមីង?

ខ៖ ឈ្មោះកុងត្រាំ។

ក៖ ឈ្មោះកុងត្រាំឈ្មោះអីគេត្រាំទៅ?

ខ៖ គាត់ស្លាប់ហើយ!

ក៖ ប៉ុន្តែឈ្មោះអីគេត្រាំទៅត្រកូលគាត់ត្រកូលអីគេ?

ខ៖ ឈ្មោះអីទេនេះខ្ញុំភ្លេចដែរលោកគ្រូដល់ពេលយូរបែកមកយូរ។

ក៖ អូ៎តាត្រាំហ្នឹងហេស?

ខ៖ ចា៎ដាក់តាត្រាំចឹងទៅ។

ក៖ ត្រាំ?

ខ៖ ចា៎!

ក៖ ចុះអើម្ដាយរបស់​មីងឈ្មោះអី?

ខ៖ ម្ដាយឈ្មោះយាយអួន។

ក៖ យាយអួន?

ខ៖ ចា៎ឪពុកស្លាប់ហើយនៅម្ដាយ។

ក៖ អូ៎បាទមីងចុះអើឪពុករបស់មីងស្លាប់ហើយមែន?

ខ៖ ស្លាប់ហើយ!

ក៖ ចុះឪពុករបស់មីង..?

ខ៖ ស្លាប់បីឆ្នាំហើយ!

ក៖ កាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅមីង?

ខ៖ គាត់ធ្វើស្រែចំការ។

ក៖ គាត់ធ្វើតែស្រែចំការទេណេះ?

ខ៖ ចា៎!

ក៖ គាត់អត់មានទៅរកត្រី?

ខ៖ អត់មានរកត្រីទេ។

ក៖ អូ៎ប៉ុន្តែឪពុករបស់មីងទាល់ឥឡូវគាត់អាយុប៉ុន្មានទៅ?

ខ៖ អាយុប៉ែត្រជាងហើយគាត់ខូចប៉ែត្របួនឥឡូវបីបួនឆ្នាំហើយ!

ក៖ ប៉ែត្រប្រាំបី?

ខ៖ ឥឡូវប៉ែត្រប្រាំបី។

ក៖ អូ៎បាទមីងប៉ុន្តែឪពុកស្លូតរឺមួយក៏កាចមីង?

ខ៖ ស្លូតទេឪពុកហោស!

ក៖ ស្លូតទេណេះមីងណេះ?

ខ៖ ចា៎!

ក៖ អូ៎ចុះម្ដាយវិញម្ដាយគាត់ធ្វើអីគេសំរាប់ចិញ្ចឹមជីវិត ចិញ្ចឹមកូនចៅក្រុមគ្រួសារយាយ?

ខ៖ គាត់ធ្វើស្រែចំការដូចគា្នហ្នឹង!

ក៖ អូ៎បាទមីងប៉ុន្តែគាត់ក៏ស្លូតដែរណេះមីង?

ខ៖ ចា៎ស្លូតទេ។

ក៖ ចុះមីងគិតថាមីងមានចាំអនុស្សាវរីយ៍អីជាមួយឪពុកម្ដាយមីងកាលនៅក្មេងៗទេមីង កាលឪពុករបស់មីងអីគាត់កាលគាត់នៅរស់ហាសមីងធ្លាប់មានជាអនុស្សាវរីយ៍ដែរមីងចងចាំដូចថាទៅស្រែធ្វើស្រែធ្វើចំការជាមួយពួកគាត់ដែរមីងចងចាំអត់ភ្លេចហាសមានទេមីង?

ខ៖ ចា៎ចងចាំមិនភ្លេចទេធ្វើស្រែចំការ។

ក៖ អូ៎មីងមានអីផ្សេងដែរមីងចាំថាធ្លាប់ធ្វើអីគេខ្លះជាមួយពួកគាត់ផ្សេងទៀតអត់?

ខ៖ អត់មានផង។

ក៖ អត់ទេណោះមីង?

ខ៖ ចា៎អត់មានទេ។

ក៖ ចាំតែទៅស្រែទៅចាំការ?

ខ៖ ចា៎ទៅស្រែទៅចំការហើយមើលគោមើលអីទៅ។

ក៖ បាទមីងបាទចុះមីងគិតថាអើឪពុករបស់មីងគាត់ធ្លាប់ប្រាប់ពីប្រវត្តិកាលគាត់នៅក្មេងទៅមីងទេ?

ខ៖ គាត់..។

ក៖ កាលគាត់នៅក្មេងគាត់នៅកម្លោះអីចឹងហាសណាស់?

ខ៖ គាត់អត់មានធ្វើអីទេគាត់ធ្វើស្រែចំការជាមួយឪពុកម្ដាយគាត់ហ្នឹង!

ក៖ អើចឹងមានន័យថាឪពុករបស់មីងគាត់ធ្វើស្រែចំការរហូតម៉ង?

ខ៖ ចា៎!

ក៖ ចុះអើម្ដាយរបស់មីងវិញ?

ខ៖ គាត់ធ្វើស្រែចំការដែរ។

ក៖ អូ៎គាត់ធ្វើជាមួយគា្នហោស?

ខ៖ ចា៎!

ក៖ អូ៎!

ខ៖ យើងនៅភូមជាមួយគា្នមានទៅណាទេពីជំនាន់មុនណុងហោសយើង។

ក៖ បាទមីងត្រូវ!

ខ៖ មិនដូចឥឡូវបែកទៅពីភូមិមួយទៅភូមិមួយទៅ។

ក៖ បាទមីងបាទចុះមីងគិតថាយាយតាខាងឪពុកគាត់ឈ្មោះអីគេមីង?

ខ៖ ចា៎!

ក៖ យាយតាខាងឪពុកហាស?

ខ៖ យាយតាខាងឪពុកគាត់ស្លាប់អស់ហើយហ្នឹង!

ក៖ ប៉ុន្តែគាត់ឈ្មោះអីគេមីងមីងស្គាល់អត់?

ខ៖ គាត់ឈ្មោះតាដាំ យាយវ៉ាន់ខាងម្ដាយហាសណាស់។

ក៖ តាដាំ យាយវ៉ាន់?

ខ៖ ចា៎!

ក៖ អូ៎យាយវ៉ាន់?

ខ៖ ខាងម្ដាយ។

ក៖ ហ្នឹងខាងម្ដាយខាងឪពុកមីង?

ខ៖ ចា៎ខាងម្ដាយ។

ក៖ ចុះខាងឪពុក?

ខ៖ ខាងឪពុកខ្ញុំស្គាល់តែយាយ ឈ្មោះខាងឪពុកឈ្មោះយាយស្រង់បើតាខូចអស់ហើយយូរហើយអត់ស្គាល់ទេ។

ក៖ អូ៎បើខាងម្ដាយមីង..?

ខ៖ បើខាងម្ដាយចាំតាដាំយាយវ៉ាន់។

ក៖ យាយវ៉ាន់តាដាំ?

ខ៖ ចា៎!

ក៖ ប៉ុន្តែអើខាងម្ដាយតាដាំយាយវ៉ាន់ហ្នឹងគាត់អ្នកស្រុកនៅណាមីង?

ខ៖ គាត់នៅណុងដែរ។

ក៖ នៅស្រែវាលណុងដែរ?

ខ៖ នៅស្រែវាលចា៎!

ក៖ នៅស្រែវាលកំពង់ចាមចុះអើយាយស្រង់គាត់នៅស្រែវាលដែរ?

ខ៖ គាត់នៅចា៎ដូចគា្ន។

ក៖ អូ៎បាទមីងចុះអើប៉ុន្តែយាយតាខាងឪពុកហ្នឹងយាយតាខាងម្ដាយគាត់ស្លាប់អស់ហើយ?

ខ៖ ចា៎ខូចអស់ហើយ!

ក៖ ប៉ុន្តែសព្វថ្ងៃហ្នឹងនៅតែម្ដាយទេ?

ខ៖ នៅតែម្ដាយ។

ក៖ នៅតែយាយអួនទេណេះ?

ខ៖ ចា៎នៅតែយាយអួន។

ក៖ អូ៎បាទ!

ខ៖ អដាក់ត្រីសាប។

ក៖ ដាំអួនមែនអត់?

ខ៖ ចា៎ដាំអួន។

ក៖ អូ៎ចុះអើមីងគិតថាសំរាប់ដូចជាមីងមកនៅហ្នឹងអស់រយះពេលប៉ុន្មានឆ្នាំហើយមីង?

ខ៖ តាំងពីដាច់មកគ្រូចិតប្រាំបួន។

ក៖ ចិតប្រាំបួន?

ខ៖ ចា៎!

ក៖ ចឹងថាមកដល់ឥឡូវសែសិបឆ្នាំសែសិបមួយឆ្នាំ?

ខ៖ ចា៎!

ក៖ បាទមីងចុះអើមូលហេតុអីបានមីងមកនៅហ្នឹង?

ខ៖ ខ្ញុំមកនៅហ្នឹងតាមមានប្ដីមកនៅខាងហ្នឹង!

ក៖ អូ៎មានប្ដីមកមកនៅហ្នឹងម៉ងហោសមីង?

ខ៖ ចា៎!

ក៖ អូ៎ចុះអើសំរាប់មីងគិតថាអើចឹងមីងមានបងប្អូនកូនចៅណាដែរទៅរស់នៅខេត្តផ្សេងៗអត់មីង?

ខ៖ មាន។

ក៖ មាននៅខេត្តណាខ្លះទៅមីង?

ខ៖ មួយទៀតនៅមួយទៀតនៅនេះបាក់ខែង។

ក៖ នៅបាក់ខែង?

ខ៖ ចា៎!

ក៖ បាក់ខែងជិតភ្នំពេញយើងហ្នឹងហោស?

ខ៖ ចា៎!

ក៖ អូ៎បាទមីង!

ខ៖ មួយទៀតវាថាគ្រាន់នៅភូមិដូចគា្នរកាកោយកំពង់ចាមយើងនេះទេ។

ក៖ បាទមីងបាទ!

ខ៖ ចា៎ក្រៅពីហ្នឹងនៅឃុំរអាងទាំងអស់គា្នដែរ។

ក៖ អូ៎បាទត្រូវមីងចុះមីងគិតថាអើស្វាមីរបស់មីងគាត់ឈ្មោះអីគេមីង?

ខ៖ ស៊ូ សៅ។

ក៖ ប៉ុន្តែឥឡូវគាត់នៅផ្ទះ?

ខ៖ ចា៎!

ក៖ ប៉ុន្តែគាត់អើពេលដែរមីងគាត់ចាប់ដៃជាមួយមីងគាត់ធ្វើអីគេសំរាប់ចិញ្ចឹមមីង ចិញ្ចឹមក្រុមគ្រួសារ?

ខ៖ គាត់កាលពីនេះមកដំបូងមករកត្រីរកអីហ្នឹង!

ក៖ បាទមីងបាទ!

ខ៖ រកត្រីធ្វើប្រាំង។

ក៖ អូ៎បាទមីងបាទ!

ខ៖ ហើយចំការអីតិចតួចនេះ។

ក៖ បាទមីងបាទហើយចុះដល់ឥឡូវ?

ខ៖ ដល់ឥឡូវគាត់ណុងគាត់សុំសិល្បិ៍ហើយ!

ក៖ អូ៎គាត់សុំសិល្បិ៍?

ខ៖ គាត់លែងចា៎!

ក៖ អូ៎មីងអីសុំសិល្បិ៍?

ខ៖ ខ្ញុំនៅទេអត់ទាន់បានទៅទេ។

ក៖ អូ៎ប៉ុន្តែសព្វថ្ងៃមីងធ្វើអីគេទៅឥឡូវហ្នឹង?

ខ៖ ខ្ញុំធ្វើប្រាំង។

ក៖ អូ៎ធ្វើប្រាំងហោស?

ខ៖ ចា៎ធ្វើស្រូវប្រាំងយើងហ្នឹង!

ក៖ បាទមីងបាទចុះហេតុអីបាននៅហ្នឹងគេអត់ធ្វើស្រូវវស្សាមីងគេធ្វើស្រូវប្រាំង?

ខ៖ ធ្វើដែរតើលោកគ្រូទឹកវាបានតិចៗបើយើងស្រូវប្រាំងវិញបានច្រើន។

ក៖ អើម៉េចចឹងយើងបានទឹកមកពីណាច្រើនជាងវស្សាវិញ?

ខ៖ បានថាចឹងយើងចែករបបហាសពីដាច់ហ្នឹងហាស!

ក៖ បាទ!

ខ៖ ស្រែបានតិចៗទៅពីរៗអារម្នាក់ទៅបើយើងប្រាំងយើងបានច្រើន។

ក៖ អូ៎ចឹងហោស?

ខ៖ ចា៎!

ក៖ អូ៎ដល់ពេលចឹងយើងសំរេចយកស្រូវប្រាំងទៅ?

ខ៖ ចា៎ស្រូវប្រាំង។

ក៖ អូ៎!

ខ៖ ស្រែស្រូវស្រែយើងក៏មានប្រាំងក៏មាន។

ក៖ អូ៎បាទមីងបាទ!

ខ៖ ស្រូវស្រែអីបានបួនដប់ថាំងអីចឹងបើស្រូវស្រែអត់ដូចស្រូវប្រាំងទេបានច្រើន។

ក៖ អូ៎បាទមីងបាទ!

ខ៖ ចា៎បានបួនប្រាំតោនអីចឹងទៅ។

ក៖ អូ៎បាទមីងចុះមីងគិតថាចឹងសំរាប់មីងការជាមួយពូអស់រយះពេលប៉ុន្មានឆ្នាំហើយមីង?

ខ៖ សែសិបឆ្នាំជាងហើយ!

ក៖ ពេលដែរដាច់ប៉ុលពតហោស?

ខ៖ ចា៎តាំងពីដាច់មក។

ក៖ អូ៎ចុះ…?

ខ៖ កូន។

ក៖ ចុះកូនបង?

ខ៖ កូនបងខ្ញុំឆ្នាំមមែ។

ក៖ មមែ?

ខ៖ មមែសែជាងណេះសែមួយហើយ!

ក៖ បាទដោយសារតែមីងការហើយមីងនៅទំនេរពោះសិនរឺមួយក៏មីងយកកូនតែម៉ង?

ខ៖ នៅទំនេរដែរលោកគ្រូ។

ក៖ ទំនេរ?

ខ៖ សែ..។  
ក៖ ទំនេរប៉ុន្មានឆ្នាំហើយ?

ខ៖ មិនបានមួយឆ្នាំទេគ្រូ។

ក ៖ ចុះមានថាទាល់ឥឡូវសែមួយដោយសារតែពីប៉ុលពតសែសិបមួយឆ្នាំ?

ខ៖ ចា៎សែសិបមួយហើយ!

ក៖ ប៉ុន្តែមីងមានកូនប៉ុន្មាននាក់ទៅមីង?

ខ៖ ខ្ញុំកូនខ្ញុំប្រាំមួយនាក់។

ក៖ អូ៎ច្រើនហាសណេះមីង?

ខ៖ ចា៎!

ក៖ ចុះមីងអាចប្រាប់ឈ្មោះកូនៗរបស់មីងបានទេហើយអើពួកគាត់នៅណាពួកគាត់ធ្វើអីគេចឹងហាសមីង?

ខ៖ ពួកគាត់ហោស?

ក៖ បាទកូនបងគាត់ឈ្មោះអី?

ខ៖ កូនបងឈ្មោះសៅផារី។

ក៖ ស្រីហោស?

ខ៖ ចា៎!

ក៖ ហើយចុះគាត់នៅណាហើយគាត់ធ្វើអីគេ?

ខ៖ នៅហ្នឹងនៅភូមិទួលរការយើងហ្នឹង!

ក៖ អូ៎!

ខ៖ ធ្វើប្រាំងដែរធ្វើស្រូវស្រែដែរ។

ក៖ ជាមួយគ្រួសារគាត់ទៅ?

ខ៖ ចា៎បែកដោយខ្លួនហើយ!

ក៖ អូ៎បាទមីងហើយចុះកូនទីពីរ?

ខ៖ កូនទីពីរសៅអូ៎វុធ។

ក៖ ប្រុសហោស?

ខ៖ សៅវុធ្ធីប្រុស។

ក៖ អូ៎!

ខ៖ នៅផ្អាវហោសលោកគ្រូ។

ក៖ អូ៎គាត់ធ្វើអីគេនៅណុង?

ខ៖ នៅណុងធ្វើប្រាំងដែរ។

ក៖ អូ៎ចុះទីបីមីង?

ខ៖ ទីបីសៅវណ្ណីឥឡូវសព្វថ្ងៃហ្នឹងវាធ្វើការរោងចក្រហើយប្ដីហ្នឹងធ្វើស្រូវទៅ។

ក៖ អូ៎!

ខ៖ ហ្នឹងហើយចែកគា្នរកទៅ។

ក៖ ប៉ុន្តែនៅណាមីង?

ខ៖ នៅរអាងដែរ។

ក៖ អូ៎នៅរអាងដែរហោស?

ខ៖ ចា៎!

ក៖ ចុះទីបួន?

ខ៖ ទីបួនស៊ីណាតនៅជាមួយខ្ញុំ។

ក៖ អូ៎ហ្នឹងប្រុសស្រី?

ខ៖ ប្រុស។

ក៖ ប្រុស?

ខ៖ ចា៎!

ក៖ អូ៎គាត់ធ្វើអីគេមីង?

ខ៖ ធ្វើប្រាំងដែរ។

ក៖ អូ៎!

ខ៖ ទៅភ្ជួរទៅអីហើយ!

ក៖ បាទមីងបាទចុះពី..?

ខ៖ ខ្ញុំកាប់ព្រៃទៅ។

ក៖ បាទមីងចុះទីប្រាំ?

ខ៖ ទីប្រាំនៅរការកោយ។

ក៖ អូ៎គាត់ធ្វើអីគេនៅណុងមីង?

ខ៖ គាត់ដូចជាខាងណុងខាងធ្វើនេះធ្វើស្រូវធ្វើអីហ្នឹង!

ក៖ អូ៎!

ខ៖ ធ្វើចំការអីតិចតួចហ្នឹង!

ក៖ ចុះទីប្រាំមួយមីង?

ខ៖ ទីប្រាំមួយនៅភ្នំពេញហោស!

ក៖ អូ៎គាត់ធ្វើអីគេនៅណុងមីង?

ខ៖ ណុងបានមួយណុងនៅលក់ដូរ។

ក៖ អូ៎គ្រាន់ណេះមីង?

ខ៖ ចា៎ណុងធូរជាងគេបាននៅនេះ។

ក៖ បាទមីងប៉ុន្តែកូនមីងមានតែប្រាំមួយនាក់ហ្នឹងតើហីមីង?

ខ៖ តែប្រាំមួយនាក់ទេ។

ក៖ ចឹងមានន័យថាកូនមីងប្រាំនាក់សុទ្ធតែធ្វើស្រែហ្នឹងស្រូវទាំងអស់?

ខ៖ ចា៎ប្រាំនាក់សុទ្ធតែធ្វើចំការធ្វើស្រែ។

ក៖ ប៉ុន្តែមានតែកូនពៅទេទៅណោះ?

ខ៖ ចា៎មានតែកូនពៅទេ។

ក៖ ប៉ុន្តែចង់និយាយថាអើកូនរបស់មីងមានកូនមានចៅអស់គ្រប់គា្នហើយណេះមីង?

ខ៖ មានអស់ហើយ!

ក៖ អូ៎បាទមីងបាទ!

ខ៖ នៅមួយនៅមួយអត់ទាន់មានទេស៊ីណាតហ្នឹងនៅទេ។

ក៖ អូ៎នៅជាមួយមីងហ្នឹងហោស?

ខ៖ ចា៎!

ក៖ អូ៎ប៉ុន្តែកូនរបស់មីងកូនពៅហ្នឹងអាយុប៉ុន្មានទៅទាល់ឥឡូវ?

ខ៖ ម៉្ភៃប្រាំ។

ក៖ អូ៎បាទមីងបាទចុះមីងគិតថានៅពេលដែរមីងរៀបអាពាហ៍ពិពាហ៍ជាមួយពូហ្នឹងមីងជាអ្នកចិត្តចង់រៀបដោយខ្លួនឯងរឺមួយក៏មីងដូចជាឪពុកម្ដាយអ្នករៀបចំអោយមីង?

ខ៖ ឪពុកម្ដាយរៀបចំអោយ។

ក៖ អូ៎ដោយសារកាលជំនាន់ណុងមាន..?

ខ៖ ចា៎!

ក៖ ឪពុកម្ដាយយើងរៀបចំអោយយើង?

ខ៖ រៀបចំអោយបើយើងដាច់ហ្នឹងអត់អីទេសួរគា្នបាន។

ក៖ បាទមីងបាទ!

ខ៖ ចា៎!

ក៖ អត់ដូចកាលយើងពីមុនហ្នឹងទេណេះមីង?

ខ៖ ចា៎!

ក៖ អូ៎បាទមីងចុះកាលយើងការហ្នឹងមានជាថ្លៃបណ្ណាការរឺក៏ថ្លៃទឹកដោះទេណេះមីង?

ខ៖ កាលណុងអត់ទាន់មានទេលោកគ្រូអើយនៅអង្ករនៅអីនៅឡើយទេ។

ក៖ ចឹងហោសមីងហោស?

ខ៖ ចា៎!

ក៖ ចឹងយើងអត់មានបង្គាប់គេទេណេះ?

ខ៖ អត់មានបង្គាងប់ទេដូចថាយើងប្រាប់បងប្អូនគេមកគេមានអង្ករមានលុយចងដៃជាអង្ករទៅ។

ក៖ អូ៎!

ខ៖ អត់ទាន់មានលុយទេណាស់មានតែអង្ករជួយទេណាស់។

ក៖ បាទមីងបាទ!

ខ៖ ជំនាន់ហ្នឹងហោស!

ក៖ បាទមីងចុះអើមីងគិតថាចឹងពីមុនហ្នឹងយើងការហ្នឹងមីងហើយហ្នឹងពូស្គាល់គា្នហើយនៅ?

ខ៖ ស្គាល់ហើយនៅចល័ត។

ក៖ អូ៎នៅអា..?

ខ៖ កាលណុងនៅធ្វើចល័តនៅឡើយ។

ក៖ នៅប៉ុលពតជាមួយគា្នហោស?

ខ៖ ចា៎!

ក៖ បាទមីងចុះសំរាប់មីងគិតថាចឹងយើងធ្លាប់មានអនុស្សាវរីយ៍អីជាមូយពូអត់មីងកាលជំនាន់ណុង?

ខ៖ គ្មានទេលោកគ្រូព្រោះនៅរៀងខ្លួន។

ក៖ អូ៎គ្រាន់យើងស្គាល់គា្នធម្មតាណេះមីង?

ខ៖ ចា៎ស្គាល់គា្នធម្មតា។

ក៖ បាទមីងបាទចុះមីងគិតថាអើមីងធ្លាប់បានរៀនពីមុនហ្នឹងអត់យាយមីង?

ខ៖ ខ្ញុំរៀនតើ!

ក៖ រៀនជំនាន់លុនណុលណុងណេះមីង?

ខ៖ ចា៎!

ក៖ យើងរៀនបានថ្នាក់ទីប៉ុន្មានទៅ?

ខ៖ ខ្ញុំរៀនបានបីឆ្នាំថ្នាក់ទីបួន។

ក៖ ទីបួន?

ខ៖ ចា៎!

ក៖ អូ៎កាល..?

ខ៖ បើទីបួនទីប្រាំបួនយើងឥឡូវហ្នឹងទីប្រាំបួននេះអើ..!

ក៖ គេរាប់បញ្រ្ចាស់វិញណេះមីងរាប់ទីដប់ពីរទីដប់មួយ?

ខ៖ ដឹងម៉េចទេកាលណុងហោសភ្លេចអស់ហើយ!

ក៖ អូ៎បាទមីងបាទ!

ខ៖ យើងរៀន។

ក៖ ប៉ុន្តែអើពេលណុងមីងរៀនរៀននៅណាមីង?

ខ៖ រៀននៅសាលានេះស្រែវាល។

ក៖ អូ៎!

ខ៖ មេសរជ្រៃហ្នឹង!

ក៖ បាទមីងបាទចុះកាលមីងរៀនហ្នឹងមីងធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នទេមីង?

ខ៖ ចា៎!

ក៖ កាលមីងរៀនហ្នឹងមីងធ្លាប់មានមិត្តភក្តិដែរស្និទ្ធិស្នាលដែរធំធាត់មកជាមួយគា្នអត់មានមិត្តភក្តិស្និទ្ធិស្នាលហាសធ្លាប់មានអត់មីង?

ខ៖ មាន។

ក៖ មានដែរហោសមីង?

ខ៖ ចា៎!

ក៖ មានច្រើនហេស?

ខ៖ ច្រើនមិត្តភក្តិរៀនហោសប៉ុនឥឡូវបែកគា្នអស់ហើយ!

ក៖ ប៉ុន្តែពួកគាត់ភាគច្រើន..?

ខ៖ ចា៎!

ក៖ អ្នកនៅស្រែវាលណេះមីង?

ខ៖ អ្នកនៅស្រែវាល។

ក៖ អូ៎ប៉ុន្តែមីងធ្លាប់បានរៀនភាសាបារាំងរៀនភាសាអីផ្សេងអត់មីងជំនាន់ណុង?

ខ៖ ជំនាន់ណុងនៅបាននេះទេគ្រូអើយបានតិចៗទេកាលណុងគ្រាន់បានយើងចេះសរសេរលេខបារាំងហាស!

ក៖ អូ៎បាទមីងបាទ!

ខ៖ ខ្ញុំបើអក្សរខ្មែរគ្មានចេះ។

ក៖ អូ៎បាទមីង!

ខ៖ គ្រាន់មើលដាច់។

ក៖ ចុះមីងគិតថាចឹងសំរាប់ដូចជាមីងធ្លាប់មានអនុស្សាវរីយ៍អីខ្លះជាមួយមិត្តភក្តិមីងកាលមីងនៅរៀនហាសធ្លាប់ធ្វើអីគេខ្លះទៅមីងអាចចាំបានរៀបរាប់ខ្លះៗបានទេមីង?

ខ៖ អើខ្ញុំចាំមិនបានទេគ្រូភ្លេចអស់ហើយ!

ក៖ អូ៎ចឹងហោសមីង!

ខ៖ យូរហើយដល់រួចទៅបានបែកហើយចល័តរៀងៗខ្លួន។

ក៖ បាទមីងបាទ!

ខ៖ គ្មានបាននេះទេជំនាន់ណុងហោស!

ក៖ អូ៎បាទមីងចុះមីងគិតថាស្រែចំការមីងធ្លាប់ធ្វើ?

ខ៖ ចា៎!

ក៖ ភាគច្រើននៅស្រែមីងធ្វើអីគេមីងដកលក្ខណៈដូចដកស្ទូង?

ខ៖ ដកស្ទូង។

ក៖ ច្រូតកាត់តែឥឡូវគេឈប់ដកស្ទូងហើយណវ?

ខ៖ ច្រូតកាត់ចា៎ឥឡូវគេព្រុះយកតែបណ្ដោយ។

ក៖ យកហើយ..?

ខ៖ ចា៎បណ្ដុះគ្រាប់បាច។

ក៖ សូ៎សូម្បីតែច្រូតកាត់ច្រូតកាត់ឥឡូវក៏គេប្រើម៉ាស៊ីនណេះមីងណេះ?

ខ៖ ចា៎!

ក៖ ហ្នឹងហើយស្រួលចុះមីងគិតថាសំរាប់ដូចជាមីងធ្លាប់បើកអាជីវកម្មលក់ដូរអីទេមីងលក្ខណៈដូចអើលក់ដូរលក់អីៗផ្សេងៗអីចឹងហាសណាស់?

ខ៖ ចា៎!

ក៖ មីងធ្លាប់លក់ទេ?

ខ៖ មុនខ្ញុំលក់ដែរតើលក់ស្រាលក់អីហ្នឹងម្ហូបស៊ីអីហ្នឹង!

ក៖ អូ៎!

ខ៖ មីស្អីហ្នឹង!

ក៖ លក់នៅមុខផ្ទះហ្នឹង?

ខ៖ ចា៎ដល់ពេលឥឡូវខ្ញុំឈប់លក់ហើយ!

ក៖ ម៉េចចឹងមីង?

ខ៖ គ្មានដើមគ្មានកូននៅក្បែរមានពីណានៅលក់ខ្ញុំចញធ្វើការទៅ។

ក៖ អូ៎ប៉ុន្តែកាលយើងលក់ហ្នឹងយើងចំណេញជាងធ្វើការរឺមួយក៏ម៉េច?

ខ៖ ចំណេញច្រើនលោកគ្រូបានកាលណុងយើងជំនាន់ដកស្ទូងហាសលុយហ្នឹងយើងអាចបាន..។

ក៖ បង្វិល?

ខ៖ ចិញ្ចឹមបានយើងជួលគេយើងមិនបាចទៅក៏បានដែរយើងនៅផ្ទះបាន។

ក៖ អូ៎!

ខ៖ រួចដល់ពេលកូនរៀបអស់គេចែកអស់ហើយយើងត្រូវចរញ។

ក៖ ចុះហេតុអីបានយើងអត់នៅលក់ទៀតទៅ?

ខ៖ ខ្ញុំអត់មានកូន។

ក៖ អូ៎បាទមីងបាទ!

ខ៖ កូននៅជាប់ណុង។

ក៖ អូ៎ចឹងហោសមីងហោស!

ខ៖ ផ្ទេរអោយវិញទៅអោយគេលក់ទៅវាឈប់ទៅ។

ក៖ សាងអោយគាត់ទាំងអស់ទៅ?

ខ៖ ចា៎សាងអោយទាំងអស់ទៅ។

ក៖ អូ៎ស្រួលប៉ុន្មានគ្រាន់ថាមានដល់ពេលចឹងស្រែយើងយើងនៅធ្វើខ្លួនឯងទៅបើយើងអត់លក់?

ខ៖ ចា៎!

ក៖ អូ៎!

ខ៖ ធ្វើខ្លួនឯង!

ក៖ បាទពេលយើងដែរយើងជួលគេណេះមីង?

ខ៖ ចា៎ប៉ុនឥឡូវអត់ពិបាកប៉ុន្មានពិបាកពិបាកហើយប៉ុនពិបាកតែយើងតែបាចរួចទៅគ្រាន់យើងនៅថែហ្នឹងអីប៉ុណ្ណឹងទេ។

ក៖ អូ៎បាទមីង!

ខ៖ វាស្រួលដូចស្ទូងដូចមុនហាស!

ក៖ បាទមីងបាទចុះមីងគិតថាចឹងសំរាប់ដូចជាមីងគិតថាមីងធ្លាប់ចិញ្ចឹមសត្វចិញ្ចឹមមាន់ទាជ្រូកគោក្របីអីមីងធ្លាប់ចិញ្ចឹម?

ខ៖ ចិញ្ចឹមលោកគ្រូអើយជ្រូកចិញ្ចឹម។

ក៖ ឥឡូវហ្នឹងហោស?

ខ៖ ទើបឈប់ឥឡូវហ្នឹងទេ។

ក៖ អូ៎!

ខ៖ ពីមុនមកខ្ញុំចិញ្ចឹម។

ក៖ ចុះមីងចិញ្ចឹមអីខ្លះមីង?

ខ៖ គោចិញ្ចឹមគោ ចិញ្ចឹមជ្រូក។

ក៖ ចុះចិញ្ចឹមមាន់ទាអត់?

ខ៖ មាន់។

ក៖ អូ៎បាទមីងបាទ!

ខ៖ ចា៎ចិញ្ចឹម។

ក៖ មីងចិញ្ចឹមលក្ខណៈបែបលក្ខណៈជាកសិដ្ឋានរឺមួយក៏ចិញ្ចឹមជាក្រុមគ្រួសារមីង?

ខ៖ ចិញ្ចឹមជាគ្រួសារ។

ក៖ អូ៎!

ខ៖ កាលណុងខ្ញុំចិញ្ចឹមច្រើនគ្រូខ្ញុំបិទស្រា។

ក៖ អូ៎បាទមីង!

ខ៖ ដប់អីដប់ប្រាំអីហោស!

ក៖ ចិញ្ចឹមជ្រូកហោស?

ខ៖ ហត់ណសា់គ្រូអើយប៉ុនដល់នេះទៅឈប់ទៅ។

ក៖ អូ៎ចឹងមានន័យថាមីងធ្លាប់អើលក្ខណៈថា..?

ខ៖ ចា៎!

ក៖ បិទស្រាចិញ្ចឹមអីដែរណេះមីងណេះ?

ខ៖ ចា៎ៗ!

ក៖ អូ៎!

ខ៖ ខ្ញុំប្រវត្តិពីដំបូងមកពិបាកណាស់លោកគ្រូគ្មាននេះទេបាតដៃទទេហាស!

ក៖ អូ៎!

ខ៖ គិតទៅ។

ក៖ ប៉ុន្តែមីងកាលកើតកើតនៅស្រែវាលណេះមីងណេះ?

ខ៖ ច៎ាកើតនៅស្រែវាល។

ក៖ ប៉ុន្តែយើងធ្វើស្រាបិទស្រាហ្នឹងកាលយើងនៅយើងមានគ្រួសារហើយ?

ខ៖ ខ្ញុំមកហ្នឹងហើយមកហ្នឹងហើយ!

ក៖ អូ៎យើងមកហ្នឹង?

ខ៖ ចា៎បែកមានគ្រួសារហើយយើងធ្វើ។

ក៖ អូ៎!

ខ៖ បិទស្រាបិទអី។

ក៖ ចុះយើងមកធ្វើនៅហ្នឹងណេះ?

ខ៖ ចា៎!

ក៖ មែនយើងធ្វើនោះទេហោស?

ខ៖ ចា៎មែនទេមកធ្វើហ្នឹងទេ។

ក៖ អូ៎!

ខ៖ បើយើងមិនធ្វើបានអីគ្រូអើយចិញ្ចឹមកូនហើយជំនាន់កាលណុងអត់។

ក៖ បាទមីងបាទ!

ខ៖ ចា៎!

ក៖ ចុះមីងគិតថាតាំងពីក្មេងរហូតមកដល់ឥឡូវហាសការងារអីគេខ្លះដែរមីងធ្លាប់ធ្វើទៅមីង?

ខ៖ ខ្ញុំហោស?

ក៖ សព្វថ្ងៃមីងធ្លាប់ធ្វើការងារអីខ្លះទៅមីង?

ខ៖ អត់ដែរនេះធ្វើអីផងគ្រូមានធ្វើអីមានតែទៅចំការអីទៅប៉ុណ្ណឹងទៅ។

ក៖ អូ៎!

ខ៖ ហើយរៀនសូត្រ។

ក៖ បាទមីងបាទចុះអើនៅពេលដែរមីងមានក្រុមគ្រួសារមានប្ដី?

ខ៖ ចា៎!

ក៖ មានកូនមានចៅមកមីងធ្វើការងារអីគេខ្លះទៅមីងដូចមីងធ្លាប់ប្រាប់មិញថាបិទស្រាចិញ្ចឹមជ្រូកវេទនាអីចឹងហាស?

ខ៖ ចា៎បិទស្រាចា៎ចិញ្ចឹមជ្រូកទៅ។

ក៖ អូ៎!

ខ៖ ចិញ្ចឹមគោ។

ក៖ បាទមីងបាទ!

ខ៖ ធ្វើគ្រប់មុខគ្រូអើយគ្មានទំនេរទេមួយថ្ងៃៗហោស!

ក៖ អូ៎ប៉ុន្តែឥឡូវឈប់ធ្វើអស់ហើយណេះមីងណេះ?

ខ៖ ចា៎ឥឡូវគោអីលក់អស់ហើយ!

ក៖ អូ៎!

ខ៖ អត់មានពីណាជួយមើលចឹងហាស!

ក៖ រួចចុះទាក់ទងពីបិទស្រាអី?

ខ៖ ស្រាក៏ឈប់ដែរ។

ក៖ បិទស្រា?

ខ៖ ឈប់ហើយពិបាកអូសពិបាកអីហាសគ្រូ។

ក៖ អូ៎ប៉ុន្តែរកបានមែនទេមីង?

ខ៖ រកបានរកបានកាលណុងឆ្នាំណុងខ្ញុំធ្វើស្រូវគ្រូអត់លក់ទេខ្ញុំទុកម៉ាសំរាប់ជ្រូកហើយអង្ករហ្នឹងខ្ញុំបិទស្រាតែម៉ង។

ក៖ បាទមីងបាទ!

ខ៖ ចា៎!

ក៖ រួចចុះមីងគិតថាសំរាប់ដូចជាថាជីវតរបស់មីងមានការផ្លាស់ប្ដូរអីគេខ្លះទៅមីងកាលមីងនៅជាមួយឪពុកម្ដាយហើយហ្នឹងមីងនៅជាមានក្រុមគ្រួសារមានប្ដីមានកូនចៅហ្នឹងហាសណាស់មីងខុសគា្នម៉េចទៅ ភាពខុសគា្នដូចថាមីងនៅជាមួយឪពុកម្ដាយអើមីងគិតថាជីវិតរបស់មីងម៉េចដែរ លក្ខណៈថាមីងអាងពួកគាត់អត់សូវមានធ្វើអីចឹងហាស?

ខ៖ ចា៎!

ក៖ ដល់ពេលមីងមានក្រុមគ្រួសារមានកូនចៅមីងចាប់ផ្ដើមពិបាកចាប់ផ្ដើមរកស៊ីមែនទេមីង?

ខ៖ ចា៎ប្រឹងរកចិញ្ចឹមកូនអីធម្មតាអីចឹងហាសណាស់។

ក៖​ បាទមីងបាទ!

ខ៖ ចិញ្ចឹមតគា្ន។

ក៖ ចុះមីងគិតថានៅជាមួយឪពុកម្ដាយហ្នឹងពេលមានក្រុមគ្រួសារមួយណាពិបាកជាងមីង?

ខ៖ នៅក្នុងឪពុកម្ដាយមិនសូវពិបាកទេលោកគ្រូដល់ពេលយើងបែកមកយើងប្រឹងរកខ្លួនយើងចិញ្ចឹមកូនអីផង។

ក៖​ បាទមីងបាទ!

ខ៖ ពិបាក។

ក៖ ត្រូវមីងចឹងមានន័យថានៅពេលយើងមានកូនមានចៅ?

ខ៖ ចា៎!

ក៖ ហ្នឹងមានប្ដីមីងចាប់ផ្ដើមរកស៊ីពិបាកណាស់ណេះមីង?

ខ៖ ចា៎!

ក៖ អូ៎បាទមីងចុះទាក់ទងពីសុខភាពជីវភាពក្រុមគ្រួសារឥឡូវម៉េចដែរមីង?

ខ៖ ឥឡូវអត់សូវអីទេលោកគ្រូវាយើងប្រឹងធ្វើទៅអោយបានហូបគ្រប់គ្រាន់ចឹងទៅបានម៉ាគ្រប់គ្រាន់ទៅ។

ក៖ បាទមីងបាទ!

ខ៖ ចា៎បានថាអោយវាសល់វាអីទេណាស់។

ក៖ បាទមីង!

ខ៖ មធ្យម។

ក៖ បាទមីងបាទចុះមីងគិតថាម្ហូបអីគេដែរមីងចូលចិត្តហូបមីង?

ខ៖ ធម្មតាទេលោកគ្រូមានអីក៏ហូបដែរ។

ក៖ អូ៎!

ខ៖ ផ្អកទៅ។

ក៖ បាទមីងបាទចុះបែបលក្ខណៈបែបម្ហូបទឹករឺក៏ម្ហូបក្រៀមក្រស់ដែរមីងចូលចិត្ត?

ខ៖ ក្រៀមក្រស់ក៏ចូលចិត្តសំលទឹកក៏ចូលចិត្តជួនទៅប្រហើរទៅសព្វមុខហ្នឹង!

ក៖ អូ៎បាទ!

ខ៖ ស្ងោរទៅ។

ក៖ ចុះកាលពីក្មេងមីងមានធ្លាប់លេងល្បែងប្រជាប្រិយ៍អីលក្ខណៈដូចបោះអង្គុញ ចោលឈូងលាក់កន្សែងទាញព្រាត់ចាប់កូនខ្លែងនៅក្មេងៗហាសណាស់មីង?

ខ៖ ចា៎!

ក៖​ អាហ្នឹងយើងលេង?

ខ៖ មិនសូវបានលេងទេលោកគ្រូអើយរវល់ហាស!

ក៖ ចឹងហោសមីង?

ខ៖ ចា៎កាលណុងក៏នៅតូចៗដែរនៅរៀនទេគ្រូមានទាន់បានចូលសាលាអីហ្នឹងគេទេ។

ក៖ អូ៎គ្រាន់ថាភាគច្រើនដូចបុណ្យទាន?

ខ៖ ចា៎មានទៅសាលាលេងនៅសាលាហ្នឹងមានអី។

ក៖ អូ៎បាទមីងបាទប៉ុន្តែរាំច្រៀងមីងចូលចិត្តទេកាលនៅក្មេងៗហាសច្រៀងរាំអីមីងចូលចិត្តទេ?

ខ៖ អត់សូវទេ។

ក៖ អត់សូវទេហោស?

ខ៖ ចា៎!

ក៖ អូ៎បាទមីងចុះអើលក្ខណៈថាល្ខោនយីកេអាយ៉ៃអីមីងចូលចិត្តស្ដាប់ចូលចិត្តមើលទេមីង?

ខ៖ ចូលចិត្តអើតែលឺហ្នឹង!

ក៖ ទៅដាច់ភ្លឺហើយណេះ?

ខ៖ ទៅចា៎!

ក៖ អូ!

ខ៖ ទៅដាច់ទាល់ភ្លឺហើយ!

ក៖ អូ៎ជាមួយយាយចាស់តាអីចឹងទៅ?

ខ៖ ជាមួយយាយចាស់តាអីចឹងទៅ។

ក៖ អូ៎បាទមីងចុះឥឡូវសព្វថ្ងៃហ្នឹងមីងសសិល្បិ៍រឺមួយក៏សុំធ៌មហាសណេះមីង?

ខ៖ ខ្ញុំនៅ។

ក៖ នៅទេណេះមីងណេះ?

ខ៖ ចា៎!

ក៖ អូ៎ប៉ុន្តែបើប្ដីរបស់មីង?

ខ៖ សិល្បិ៍ហើយ!

ក៖ សិល្បិ៍ហើយ?

ខ៖ សុំសិល្បិ៍។

ក៖ ប៉ុន្តែមីងគំករោងថាហ្នឹងមាន?

ខ៖ ទៅមិនថាមិនទៅទេ។

ក៖ ប៉ុន្តែឥឡូវហ្នឹងថាមិនទាន់ដឹងពេលណាទេ?

ខ៖ ចា៎មិនទាន់ដឹងពេលណាទេ។

ក៖ ដោយសារតែមីងនៅមានបញ្ហា?

ខ៖ ចា៎ប្រុងទៅឆាប់ៗកំពុងថាគិតគូរអោយកូនប្រឹងរកស៊ីអោយរឹងដៃរឹងជើងតិចសិនហ្នឹង!

ក៖ អូ៎បាទមីងបាទ!

ខ៖ ចា៎ចាំតិចសិន។

ក៖ បាទមីង!

ខ៖ សុំសិល្បិ៍ឆាប់ៗហ្នឹងហើយ!

ក៖ ដោយសារតែកូនចៅនៅពិបាកដែរណេះមីងណេះ?

ខ៖ ចា៎ពិបាកដែរ។

ក៖ ចឹងយើងនៅជួយពួកគាត់សិន?

ខ៖ ចា៎ជួយតិចសិន។

ក៖ អូ៎តែបើពូគាត់លែងអីហើយ!

ខ៖ ចា៎តែបើមួយហ្នឹងអត់អីទេបើគាត់ទៅណាទៅទៅ។

ក៖ បាទ!

ខ៖ ដល់ចឹងហាស!

ក៖ តែបើមីងមីងនៅជួយ?

ខ៖​ ចា៎នៅជួយសិន។

ក៖ ចាត់ចែងកូនចៅ?

ខ៖ គាត់ទំនេរគាត់មកដែរ។

ក៖ ចឹងហោសមីង?

ខ៖ ទៅជួយចា៎!

ក៖ ប៉ុន្តែទៅធ្វើស្រែធ្វើអីគាត់នៅតែទៅជួយយើងចឹង?

ខ៖ ចា៎ទៅជួយ។

ក៖ ទៅជាមួយគា្នចឹងទៅ?

ខ៖ ចា៎ទៅជួយចឹង។

ក៖ អូ៎បាទមីងបាទចុះមីងគិតថាមីងមាននរណាគេមួយនៅក្នុងក្រុមគ្រួសារមីងចេះលេងឧបករណ៍ភ្លេងលក្ខណៈភ្លេងខ្មែរភ្លេងសៀមអីមានទេមីង?

ខ៖ វាអត់មានផង។

ក៖ អត់មានទេណេះមីង?

ខ៖ ចា៎គ្មានទេ។

ក៖ អូ៎ចុះអើមីងគិតថាផ្ទះរបស់មីងមានលក្ខណៈបែបណាមីងតាំងពីក្មេងរហូតមកដល់ឥឡូវ?

ខ៖ អូ៎ខ្ញុំហោសតាំងពីនេះមកផ្ទះស្បូវទេគ្រូមុនហ្នឹងដល់ប្រឹងរក។

ក៖ អូ៎!

ខ៖ ស្បូវចឹងទៅបានប្រកក្បឿងទៅហ្នឹងហាស!

ក៖ អូ៎បាទមីងបាទចុះអើកាលមីងនៅជាមួយម្ដាយផ្ទះស្បូវតូចមីងណេះ?

ខ៖ ចា៎!

ក៖ រួចចុះដល់ពេលឥឡូវ?

ខ៖ ដល់ពេលឥឡូវ។

ក៖ អត់អីទេមីងហូបសិនទៅ។

ខ៖ ចា៎!

ក៖ បាទអត់អីទេខ្ញុំបណ្ដើរដែរហ្នឹងសួរបណ្ដើរផឹកបណ្ដើរដែរហ្នឹងបាទមីងរួចុះដល់ពេលដែរឥឡូវមីងនៅជាមួយប្ដីនៅជាមួយកូនចៅផ្ទះបែបណាមីង?

ខ៖ ខ្ញុំឥឡូវបានប្រកក្បឿងហើយលោកគ្រូ។

ក៖ អូ៎ផ្ទះធំដែរណេះមីងណេះ?

ខ៖ ចា៎!

ក៖ ចុះផ្ទះហ្នឹងនរណាគេជាអ្នកអើលក្ខណៈសាងសងជួសជុលវាមីង?

ខ៖ ខ្ញុំ។

ក៖ អូ៎មីងជាមួយប្ដីណេះមីង?

ខ៖ ចា៎ខ្ញុំជាមួយកូនអីទាំងអស់។

ក៖ អូ៎!

ខ៖ កាលកូននៅជុំគា្នហាសណាស់។

ក៖ បាទមីងបាទប៉ុន្តែលក្ខណៈថាផ្ទះជាផ្ទះក្បឿងហើយហ្នឹងជញ្ជាំងឈើអីដូចគា្នចឹងហាសណេះមីងណេះ?

ខ៖ ចា៎ជញ្ជាំងឈើ។

ក៖ អូ៎បាទមីងចុះផ្ទះមីងហ្នឹងគេប្រើឧបករណ៍អីខ្លះសំរាប់ជួសជុលសាងសងមីង?

ខ៖ មានអីមានតែសាងសងមានតែស៊ីម៉ង់ហ្នឹងហើយ!

ក៖ មានស៊ីម៉ង់មានពូថៅមាន..?

ខ៖ ចា៎!

ក៖ មានដែកដាបអីចឹង?

ខ៖ ចា៎!

ក៖ អូ៎បាទមីងចុះផ្ទះរបស់មីងហ្នឹងធ្វើហ្នឹងចំណាយអស់ប៉ុន្មានទៅមីងដើម្បីជួសជុលសាងសងវា?

ខ៖ កាលណុងហោសគ្រូប្រាំពាន់ថ្លៃហាសណាស់។

ក៖ អូ៎!

ខ៖ ម៉ាជំនាន់ណុង។

ក៖ ឆ្នាំណាមីង?

ខ៖ ឆ្នាំតាំងពីមើលខ្ញុំលើកហ្នឹងពីរពាន់ដប់ពីរ។

ក៖ អូ៎ពីរពាន់ដប់ពីរអស់ប្រាំបីឆ្នាំណេះមីង?

ខ៖ ចា៎!

ក៖ បាទមីងចុះមីងគិតថាចឹងមីងមាននរណាគេមួយនៅក្នុងក្រុមគ្រួសារមីងចេះធ្វើផ្ទះធ្វើអីអត់មីង?

ខ៖ អត់មានផងលោកគ្រូ។

ក៖ អត់មានទេណេះមីង?

ខ៖ ចា៎!

ក៖ អូ៎បាទមីងចុះអើ..?

ខ៖ មានតែកាន់ទន្លេថងភ្ជួរដីភ្ជួរអីម៉ង។

ក៖ អូ៎បាទមីង!

ខ៖ ហ្នឹងហើយ!

ក៖ ចុះអើមានដូចជាលក្ខណៈថាឪពុកម្ដាយគាត់ធ្លាប់បង្រៀនពីជំនាញអីមួយទៅមីងទេមីង?

ខ៖ ចា៎!

ក៖ ឪពុកម្ដាយរបស់មីងគាត់ធ្លាប់បង្រៀនពីជំនាញអីមួយទៅមីងលក្ខណៈដូចវិញវល្លិ៍កូរស្ករ ធ្វើផ្ដៅធ្វើកន្ទេលអន្ចូតអីចឹងហាសណាស់?

ខ៖ មានតើលោកគ្រូចេះត្បាញចេះអីតើធ្វើកន្ទេលធ្វើអី។

ក៖ អូ៎!

ខ​៖ ចា៎!

ក៖ ហេតុអីបានមីង…?

ខ៖ ប៉ុនឥឡូវឈប់ហើយ!

ក៖ ប៉ុន្តែពីមុនហេតុអីបានមីងឈប់ធ្វើមីង?

ខ៖ អាណុងយើងត្បាញកន្ទេលកក់ទេ។

ក៖ បាទមីង!

ខ៖ បាទមីងយើងដកពីស្រែមកទៅយើងឆូតទៅ។

ក៖ អូ៎!

ខ៖ រួចទៅយើងដាក់ខ្សែក្រចៅយើងគោះដូចក្រម៉ាចឹង។

ក៖ អូ៎!

ខ៖ ត្បាញកន្ទេលហ្នឹង!

ក៖ ដោយសារអាកន្ទេលកក់ហ្នឹងជាទូទៅមួយឆ្នាំយើងធ្វើតែម្ដងទេណេះមីង?

ខ៖ ចា៎ម្ដងទេដុះតែម្ដងខែវស្សាហ្នឹង!

ក៖ អូ៎បាទមីង!

ខ៖ ចា៎!

ក៖ ចុះអើយើងធ្វើហ្នឹងលក្ខណៈថាកន្ទេលមួយយើងធ្វើប៉ុន្មានថ្ងៃទៅមីង?

ខ៖ ពីរថ្ងៃអី។

ក៖ អាហ្នឹងធ្វើម្នាក់ឯង?

ខ៖ ចា៎ពីរនាក់។

ក៖ ពីរនាក់ហោសមីងហោស?

ខ៖ ម្នាក់ចាក់ម្នាក់គោះ។

ក៖ ប៉ុន្តែប៉ុណ្ណាទៅមីងកន្ទេលហ្នឹង?

ខ៖ មួយម៉ែត្រពីរទឹក។

ក៖ អូ៎!

ខ៖ មួយម៉ែត្រអីទៅស្រេចតែយើង។

ក៖ កាលជំនាន់ណុងយើងធ្វើបានលក់ដែរណេះមីងណេះ?

ខ៖ ចា៎បានលក់។

ក៖ មួយបានប៉ុន្មានទៅ?

ខ៖ មួយបួនពាន់។

ក៖ តិចដែរមីង?

ខ៖ តិចប៉ុនលុយថ្លៃកាលណុង។

ក៖ កាលជំនាន់ណុងលុយថ្លៃហោសឆ្នាំណាមីង?

ខ៖ ចា៎ហេ៎យូរឆ្នាំហើយ!

ក៖ ប៉ែត្រជាងកៅជាង?

ខ៖ ចា៎!

ក៖ អូ៎!

ខ៖ បានកន្ទេលទៅគេដូរស្រីវដូរអីទៅ។

ក៖ អូ៎!

ខ៖ មួយទៅម៉ាល្អីស្រូវអីចឹងទៅពីរច្រើនពីរល្អីអីចឹងទៅ។

ក៖ បាទមីងបាទ!

ខ៖ ចា៎!

ក៖ បានច្រើនដែរណេះមីងណេះ?

ខ៖ ចា៎!

ក៖ អូ៎បាទមីងចុះមីងគិតថាចឹងសំរាប់ដូចជាមីងអាចប្រាប់ពីការលំបាកបានទេមីងតាំងពីក្មេងរហូតមកដល់ឥឡូវហាសមីងធ្លាប់មានជួបការលំបាកអីគេខ្លះ ហើយធ្លាប់មានភាពជូរចត់អីគេខ្លះចឹងហាសមីងទាក់ទងពីជំនាន់ពីមួយជំនាន់ទៅមួយជំនាន់ដូចជំនាន់លុនណុលជំនាន់ប៉ុលពតអីចឹងហាសណាស់មីង?

ខ៖ ចា៎!

ក៖ ជំនាន់លុនណុលមីងកើតទាន់មែនទេមីង?

ខ៖ កើតទាន់តើលោកគ្រូ។

ក៖ មែនពេលណុង..?

ខ៖ តូចៗយើងដឹងដែរតើយើងនៅក្មេង។

ក៖ អូ៎ប៉ុន្តែពេលហ្នឹងយើងនៅណាទៅមីង?

ខ៖ ខ្ញុំនៅស្រែវាលតើ!

ក៖ អូ៎នៅស្រែវាល?

ខ៖ នៅដដែលចា៎!

ក៖ អូ៎បាទមីងប៉ុន្តែពេលណុងយើងធ្វើអីគេខ្លះទៅមីងកាលជំនាន់លុនណុលហាសដោយសារជំនាន់លុនណុលមានគ្រាប់ផ្លោងមានទ្រុងជ្រូកអីវា..?

ខ៖ អាហ្នឹងយើងឈប់រៀនហើយគ្រូគ្មានទេធ្វើតែស្រែចំការហ្នឹងអោយតែវាមកហ្នឹងយើងរត់ពួនហើយ!

ក៖ អូ៎!

ខ៖ គ្មានបានអោយតែលឺតែយន្តហោះទៅនៅតែក្នុងរណ្ដៅហ្នឹង!

ក៖ ពេលហ្នឹងយើងនៅណា..?

ខ៖ ចា៎!

ក៖ នៅស្រែវាលមីង?

ខ៖ នៅស្រែវាល។

ក៖ ប៉ុន្តែយើងមានជាត្រង់សេអី?

ខ៖ ចា៎មាន។

ក៖ អូ៎!

ខ៖ ត្រង់សេអីហ្នឹងសំរាប់នេះអើ!

ក៖ ចុះពេលហ្នឹងយើងមានការលំបាកអីមីងជំនាន់លុនណុលដោយសារពេលណុងមាន..?

ខ៖ លំបាក។

ក៖ គ្រាប់ផ្លោងគ្រាប់អីច្រើនចឹង?

ខ៖ លំបាកហាសលោកគ្រូអើយ!

ក៖ ចុះមីងអាចប្រាប់ពីការលំបាកខ្លះៗបានពីជំនាន់លុនណុលហ្នឹងបានទេមីងដូចជាយើងរត់គេចរឺមួយក៏ឪពុកម្ដាយយើងធ្វើការងាររឺមួយក៏ទៅធ្វើអីគេខ្លះចឹងហាសណាស់មីងជំនាន់លុនណុលបែបលក្ខណៈថា..?

ខ៖ កាលណុង..។

ក៖ យើងមិនរត់គេចពីអាគ្រាប់..?

ខ៖ ចា៎យើងក្មេងៗណុងវាមិនអីទេគ្មានហ៊ានទៅណាផង។

ក៖ អូ៎!

ខ៖ នៅតែផ្ទះ។

ក៖ អូ៎បាទ!

ខ៖ អត់ហ៊ានដើរចេញផង។

ក៖ ចុះសំរាប់យប់វិញម៉េចដែរមីង?

ខ៖ យប់ៗនៅដេកនេះទេនៅដេកនៅដីទេគ្មានឡើងលើផ្ទះទេ។

ក៖ ខ្លាចគេបន្តក់គ្រាប់ត្រូវ?

ខ៖ ចា៎!

ក៖ អូ៎!

ខ៖ នាំគា្នដេកក្របែលៗត្រង់សេហ្នឹងទេ។

ក៖ ប៉ុន្តែមានចេះតែមានយន្តហោះហោះទៅៗ?

ខ៖ ចា៎!

ក៖ ហោះមកចឹងទៅ?

ខ៖ អោយតែក្រឡឹងទំលាក់ភ្លើងហ្នឹងនេះហើយខ្លាចហើយ!

ក៖ អូ៎យើងរត់ណេះ?

ខ៖ ខ្លាចគេឃើញចា៎!

ក៖ អូ៎!

ខ៖ មិនហ៊ានទេនៅសំងំ។

ក៖ ចឹងបិទភ្លើងទាំងអស់ហាសណេះមីង?

ខ៖ បិទហើយគា្មនទេចង្រ្កៀងក៏មិនអុជដែរ។

ក៖ ប៉ុន្តែវាហោះខ្ពស់ៗរឺមួយខ្ពស់ដំបូលផ្ទះយើងទេ?

ខ៖ ហោះទាបទាបដែរទេលោកគ្រូប្រហែលប្រវែងហ្នឹង!

ក៖ អូ៎រួចយើងចេះតែខ្លាចវាទៅណេះ?  
ខ៖ ចា៎!

ក៖ ហើយដល់ពេលផុតពីជំនាន់លុនណុលណុងបានយើងចាប់ផ្ដើមចូលអាគេវ៉ៃពួកប៉ុលពតកៀងយើង?

ខ៖ ចា៎!

ក៖ មកអាហ្នឹងពិបាកខ្លាំងណេះមីងណេះ?

ខ៖ ពិបាកខ្លាំង។

ក៖ អូ៎ពេលហ្នឹងមីងដឹងហើយណេះ?

ខ៖ នៅចល័តគ្មាននៅជួបឪពុកម្ដាយទេគ្រូអើយនៅតែចល័តទេ។

ក៖ ប៉ុន្តែពេលហ្នឹងមីងអាយុប៉ុន្មានហើយមីង?

ខ៖ ខ្ញុំកាលណុងដប់ប្រាំពីរដប់ប្រាំបីហើយ!

ក៖ អូ៎ធំហើយ?

ខ៖ ធំ។

ក៖ ប៉ុន្តែ…?

ខ៖ នៅក្នុងជំនាន់ប៉ុលពត។

ក៖ អូ៎ប៉ុន្តែប៉ុលពតពេលឆ្នាំណាដែរគេចាប់ផ្ដើមថាចាប់ផ្ដើមប៉ុលពតកៀងយើងហើយចូលហាសមីងហ្នឹងឆ្នាំណា?

ខ៖ កៀងម៉ាកៀង..។

ក៖ ចិតប្រាំមួយរឺមួយក៏ចិតប្រាំ?

ខ៖ ចិតហេ៎ចិតប្រាំមួយ។

ក៖ ចិតប្រាំមួយណេះមីង?

ខ៖​ ចា៎ចិតប្រាំមួយចិតចិតប្រាំពីរហ្នឹង!

ក៖ អាហ្នឹងចាប់ផ្ដើមពេញហើយណេះ?  
ខ៖ ចិតប្រាំពីរពេញហើយលោកគ្រូ។

ក៖ អូ៎ចុះអាចាប់ផ្ដើមចឹងយើងនៅណាគេជំលាសយើងទៅណាមីង?

ខ៖ ខ្ញុំមិនគេនេះទេប៉ុនគ្រាន់តែថាយើងមកធ្វើការចឹងទៅនៅអ៊ីនេះទៅលើកទំនុបលើកអីហ្នឹងទៅកៀរទៅកៀរខ្ញុំរត់មកនេះមកនៅព្រៃទទឹង។

ក៖ អូ៎គេកៀរយើងមក..?

ខ៖ ហ្នឹងយើងចេញមកចា៎ចេញហើយម៉ាយើងដាច់ហ្នឹង!

ក៖ បាទមីង!

ខ៖ អត់ហ៊ាននៅទេបើនៅខ្លាចវាសំលាប់ចោលចឹងហាស!

ក៖ អូ៎បាទមីង!

ខ៖ ចា៎រត់ចេញពីផ្ទះអស់ហើយនាំគា្នបរទេះគោរត់រត់មកមកនៅបុសខ្នុរមកនៅបុសខ្នុរអត់សុខទេខ្លាចវាតាមមកទាន់ដល់ព្រៃទទឹងហោស!

ក៖ អូ៎!

ខ៖ ចា៎!

ក៖ ចុះអើពេលណុងវាអោយយើងធ្វើអីខ្លះទៅមីង?

ខ៖ ចា៎!

ក៖ ពេលហ្នឹងប៉ុលពតអោយយើងធ្វើអីគេខ្លះទៅ?

ខ៖ អោយយើងរែកដីលើកទំនុប។

ក៖ អូ៎ដោយសារយើងនៅកំលាំងពេញណេះមីងណេះ?

ខ៖ ចា៎លើកទំនុបទៅជីកប្រឡាយចឹងទៅ។

ក៖ អូ៎!

ខ៖ លើកភ្លឺស្រែលើកអីទៅដាក់គិតជាហត្ថចឹងណាស់ភ្លឺមួយៗអោយត្រង់ៗទៅ។

ក៖ អូ៎ម៉ា..?

ខ៖ ចែកជាក្រុមជាកងហាស!

ក៖ មួយថ្ងៃគេអោយយើងធ្វើប៉ុន្មានទៅមីង?

ខ៖ ក្នុងម្នាក់ម៉ានេះប្រាំបីម៉ែត្រ។

ក៖ ប្រាំបីម៉ែត្រម្នាក់?

ខ៖ ចា៎!

ក៖ ចុះគា្នយើងធ្វើច្រើនទេមីង?

ខ៖ ធ្វើមើលគ្នាដូចថាយើងដប់ពីរនាក់ធ្វើមួយក្រុមចឹងទៅគេវាស់ចឹងទៅជួនណារួចទៅគ្រូម៉ានេះវាកន្លះម៉ែត្រ។

ក៖ បាទមីង!

ខ៖ ទទឹង។

ក៖ បាទ!

ខ៖ ហ្នឹងរួចទៅបណ្ដោយដាក់បណញដោយទៅ។

ក៖ បីម៉ែត្រ?

ខ៖ ចា៎ចូកបង្គីលើកចាក់ៗទៅ។

ក៖ វាគួរសមដែរ?

ខ៖ ចា៎គួរសមដែរប្រឹងមែនទែនហាសគ្រូ។

ក៖ អូ៎រួចចុះអើពេលហ្នឹងម៉េចទៅមីងដោយសារតែធ្វើការច្រើនចឹង?

ខ៖ អើវាហត់ៗហើយដឹងធ្វើម៉េចបើទាន់ជំនាន់ណុងហើយ!

ក៖ អូ៎!

ខ៖ បើយើងមិនធ្វើខ្លាចគេយកវ៉ៃចោល។

ក៖ បាទមីងចុះទាក់ទងពីម្ហូបអាហារវិញម៉េចទៅមីងចឹង?

ខ៖ ម្ហូបអាហារបើខាងខ្ញុំនេះហ្នឹងខាងចល័តហ្នឹងខ្ញុំអត់អីទេគ្រូបាយជួនណានេះដូចថាយើងចែកចឹងហាសចែកមួយវែកៗចឹងទៅ។

ក៖ បាទមីងបាទ!

ខ៖ បើអ្នកហូបច្រើនអត់គ្រាន់ទេ។

ក៖ អូ៎!

ខ៖ បើយើងហូបតិចល្មម។

ក៖ បាទ!

ខ៖ វាមិនសល់ទេ។

ក៖ មួយវែកហោស?

ខ៖ ចា៎សល់ហាស!

ក៖ អូ៎!

ខ៖ យើងអាចដូចថាម៉ាទប់ទល់បានគ្មានអីហូប។

ក៖ ប៉ុន្តែយើងអត់ហូបបបរណាហីមីងហូបតែបាយតើហី?

ខ៖ ខាងខ្ញុំអត់អីទេ។

ក៖ អូ៎មានម្ហូប?

ខ៖ ខាងស្រែវាលណុងវាសំបូរជាងវាបានជាការហាសគ្រូ។

ក៖ បាទមីង!

ខ៖ ចា៎វាទឹកវាអត់លិច។

ក៖ ប៉ុន្តែយើងហូបបបរអើយើងហូបបាយជាមួយម្ហូបជាមួយអីសំលអីចឹងទៅ?

ខ៖ ចា៎!

ក៖ អូ៎!

ខ៖ សំលហោសលោកគ្រូអើយស្ងោរតិចតិចទៅម្ចូរដើមចេកខ្លាំងជាងគេ។

ក៖ អូ៎!

ខ៖ ចា៎!

ក៖ បាទមីង!

ខ៖ ម្ចូរដើមចេកទៅហើយខ្នុរយើងហ្នឹងស្លប្រហើរទៅសំបូរបន្លែអាហ្នឹងហោស!

ក៖ បាទមីងបាទ!

ខ៖ ចា៎!

ក៖ ចុះមីងគិតថាចឹងនៅពេលយើងឈឺស្កាត់ម៉េចទៅមីង?

ខ៖ ឈឺស្កាត់ពេទ្យពេទ្យគេ។

ក៖ អូ៎គេមានពេទ្យ?

ខ៖ ចា៎!

ក៖ ចុះគេមានថ្នាំមានអីអោយយើងអត់?

ខ៖ មានប៉ុន្តែឪពុកម្ដាយមិនអាចទៅមើលយើងបានទេ។

ក៖ អើម៉េចចឹងមីង?

ខ៖ អត់អោយទៅ។

ក៖ អូ៎!

ខ៖ ដូចថាគេមានពេទ្យមើលហើយមិនបាច់ទៅយើងអោយម្ដាយឪពុកនៅធ្វើការអត់មានរវល់ទេ។

ក៖ ហើយយ៉ាងណាមួយឪពុកម្ដាយនៅឆ្ងាយណេះមីងណេះ?

ខ៖ អត់នៅអត់ឆ្ងាយទេពេទ្យដល់មកនៅភូមិវិញហ្នឹងដល់ពេលយើងឈឺគេយកមកនៅភូមិវិញហាស!

ក៖ យកមកភូមិនៅ..?

ខ៖ ចា៎!

ក៖ ភូមិស្រែវាលហ្នឹង?

ខ៖ ភូមិស្រែវាលហ្នឹងវិញ។

ក៖ អូ៎ប៉ុន្តែមីងពេលណុងមីងឧស្សាហ៍ឈឺដែរ?

ខ៖ ចា៎!

ក៖ អត់ទេ?

ខ៖ អត់សូវអីទេលោកគ្រូឈឺដែរដេកពេទ្យអីយូរហោសខ្ញុំមកដេកពេទ្យមកឆ្នាំចិតសិបប្រាំនេះខ្ញុំដេកមានម៉ែខ្ញុំមានថារស់ទេ។

ក៖ អើម៉េចចឹង?

ខ៖ ព្រោះខ្ញុំមកដេកពីរបីខែបានយកទៅវិញ។

ក៖ អូ៎!

ខ៖ អត់គេសុំគេមកគេអោយទៅវិញគេអត់អោយយើងមកអត់អោយម្ដាយមកទេខ្ញុំនៅដេកជាមួយគ្រូពេទ្យហ្នឹង!

ក៖ អូ៎បាទមីង!

ខ៖ ឈឺអាហ្នឹងឈឺធ្ងន់លោកគ្រូ។

ក៖ អូ៎!

ខ៖ អត់ដឹងទេ។

ក៖ បាទមីង!

ខ៖ ប៉ុនបានខាងកាលណុងខ្ញុំនៅខាងក្រសួងតំបន់ហាសគេមើលតាមផ្នែកហាស!

ក៖ បាទមីងបាទ!

ខ៖ ចឹងហោស!

ក៖ អូ៎រួចចុះអើចឹងការងារយើងមានតែនៅខាងថ្នល់ទទឹងយើងមានផ្លាស់ទៅណាផ្សេងទៀតមីង?

ខ៖ ចា៎!

ក៖ ផ្លាស់ទៅតែព្រៃទទឹងហ្នឹងមួយតើហី?

ខ៖ ចា៎!

ក៖ យើងអត់មានទៅណាផ្សេងទៀតទេបីឆ្នាំ?

ខ៖ យើងមានទៅណាមានទៅណាទេគ្រូ។

ក៖ ចឹងយើងរែកតែដី?

ខ៖ ចា៎រែកតែដីចឹងស្ទូងស្រូវស្ទូងអីយើងស្ទូងចឹងទៅ។

ក៖ ចុះយើងមាន…?

ខ៖ បើជំនាន់ណុងដាំកាប៉ាស់ដាំអីជំនាន់ណុង។

ក៖ អូ៎ចុះយើងលក្ខណៈថាយើងមានពេលដែរហូបអត់ឆ្អែតហូបអីទេមីងណេះ?

ខ៖ មានតើគ្រូ។

ក៖ ចុះយើងហូបអត់ឆ្អែតយើងធ្វើម៉េចទៅមីង?

ខ៖ ធ្វើម៉េចទៅតាមដំណើរទាំងអស់គ្នាទៅធ្វើម៉េច។

ក៖ យើងមានជីកក្ដួចជីកដំឡូងអី?

ខ៖ គ្មានទេគ្រូអើយខ្លាចគេវ៉ៃចោល។

ក៖ អូ៎យើងអត់ដែរលួចអីទេ?

ខ៖ មិនដែរទេខ្លាចណាស់។

ក៖ អូ៎បាទមីងចុះបាទមីងចុះមីងគិតថាចឹងសំរាប់ដូចជាអើបងប្អូនឪពុកម្ដាយជំនាន់ប៉ុលពតគេអោយពួកគាត់ទៅណាទៅមីង?

ខ៖ គាត់បែកគា្នដូចថាខ្លះម៉ែខ្ញុំអីគាត់នៅនេះទៅនៅក្នុងមើលយាយៗមើលចៅ។

ក៖ អូ៎!

ខ៖ ចឹងទៅ។

ក៖ បាទមីង!

ខ៖ រួចពុកខ្ញុំគាត់ទៅខាងផ្នែកផ្សេងទៅ។

ក៖ បាទមីងបាទ!

ខ៖ ហ្នឹងហើយដូចធ្វើទៅមើលការខុសត្រូវខាងធ្វើស្រែចំការអីចឹងទៅណាស់។

ក៖ បាទមីងបាទ!

ខ៖ ព្រោះយើងក្ដាប់តាមក្រុម។

ក៖ អូ៎!

ខ៖ មួយក្រុមៗទៅ។

ក៖ អូ៎បាទមីងបាទ!

ខ៖ យើងចេញចា៎!

ក៖ ចុះអើឪពុកម្ដាយមីងគាត់នៅស្រែវាល?

ខ៖ ចា៎!

ក៖ គាត់នៅធ្វើការណុងទៅ?

ខ៖ ចា៎ធ្វើការណុង។

ក៖ ចុះបងប្អូន?

ខ៖ បងប្អូនក៏ចឹងដែរនៅចល័តបែកគា្នចឹងអស់ហើយ!

ក៖ ប៉ុន្តែគេអត់មានជំលាសបងប្អូនទៅខាងខេត្តផ្សេងអីណាហីនៅតែកំពង់ចាមតើហី?

ខ៖ អត់ទេៗអត់មានទេលោកគ្រូនៅហ្នឹងទាំងអស់អត់មានជំលាសទៅណាទេ។

ក៖ តែមីងមួយជំលាសទៅឆ្ងាយជាងគេ?

ខ៖ ខ្ញុំរត់កាលណុងរត់ទាំងអស់គា្នហ្នឹងហាសប៉ុនដល់ពេលខ្ញុំបើទៅឆ្ងាយទាំងគ្រួសារយើងហ្នឹងទៅទាំងអស់ម៉ង។

ក៖ បាទមីងបាទ!

ខ៖ នៅជុំ។

ក៖ អូ៎ភាគច្រើនគេជំលាសទាំងគ្រួសារ?

ខ៖ ចា៎!

ក៖ ទាំងគ្រួសារមីងហោស?

ខ៖ ទាំងអស់ទាំងភូមិម៉ាភូមិស្រែវាលអត់ហ៊ាននៅបើនៅវាកៀរទៅហើយ!

ក៖ អូ៎ចឹងមានន័យថាកាលយើងនៅព្រៃទទឹងយើងនៅជាមួយគ្រួសារហោស?

ខ៖ ព្រៃទទឹងចឹងនៅបងប្អូនហៅទៅនៅណុង។

ក៖ អូ៎!

ខ៖ ហៅទៅម៉ាយើងស្រួលបានអោយមកចូលស្រុកវិញហ្នឹងហាស!

ក៖ ចឹងមានន័យថាយើងអត់នៅជាមួយគា្នទេ?

ខ៖ អត់ទេ។

ក៖ យើងនៅផ្សេងៗគា្ន?

ខ៖ ចា៎!

ក៖ រួចពួគគាត់ធ្វើការពិបាកជាងយើងរឺមួយក៏ស្រួលដូចយើងដែរ?

ខ៖ គេខាងណុងអ្នកស្រុកដូចយើងចឹងមានអីគេស្រួល។

ក៖ អូ៎ពិបាកតែយើងទេណេះ?

ខ៖ ចា៎!

ក៖ អូ៎បាទមីងចុះមីងនៅពេលដែរដាច់រឺមួយក៏យើងម៉េចបានដឹងថាដាច់មីង?

ខ៖ បានដឹង..។

ក៖ គេវ៉ៃដាច់?

ខ៖ បានដឹងថាដាច់ណុងពួកហ្នឹងវាមិនផ្អើល។

ក៖ បាទមីង!

ខ៖ មិនផ្អើលគេកៀរ។

ក៖ បាទមីង!

ខ៖ គេថានៅភូមិហ្នឹងអត់បានទេទៅតាមគេចឹងហាស!

ក៖ បាទមីងបាទ!

ខ៖ រួចខ្ញុំអត់ទៅសុខចិត្តរត់មកចូលកំពង់ចាមហ្នឹងហាស!

ក៖ អូ៎!

ខ៖ អត់ទៅតាមវាទៅទៅខ្លាចអត់មានអីស៊ី។

ក៖ បាទមីងបាទ!

ខ៖ មានអីចូលព្រៃ។

ក៖ អូ៎!

ខ៖ អត់ទៅទេ។

ក៖ រួចចឹងក៏យើងរត់?

ខ៖ ចា៎យើងសុខចិត្តរត់មកណេះវិញ។

ក៖ អូ៎ដល់ពេលហើយបានដាច់ដំបូងៗហ្នឹងយើងរត់ទៅស្រែវាលរឺមួយយើងទៅណាមីង?

ខ៖ រត់ដាច់មកចូលវិញហើយម៉េច?

ក៖ ដល់ពេលដែរដាច់ប៉ុលពតដំបូងថ្មីៗហាសនៅឆ្នាំចិតប្រាំបួនមិនដាច់មែនទេ?

ខ៖ ចា៎!

ក៖ គេវ៉ៃដាច់ចុះយើងនៅថ្នល់ទទឹងមែនអត់មីង?

ខ៖ អាហ្នឹង..!

ក៖ ឬមួយក៏យើងនៅស្រែវាលហើយ?

ខ៖ ខ្ញុំនេះហើយនៅមកនៅហ្នឹងហើយ!

ក៖ អូ៎មកនៅហ្នឹង?

ខ៖ ចិតប្រាំបួនចា៎ដល់នេះទៅម៉ែឪខ្ញុំហ្នឹងទៅវិញទៅខ្ញុំនៅហ្នឹងតែម៉ង។

ក៖ អូ៎!

ខ៖ នៅខាងប្ដីហ្នឹងម៉ងទៅ។

ក៖ អូ៎!

ខ៖ ចា៎!

ក៖ ចឹងយើងអត់រត់ទៅស្រែវាលទេ?

ខ៖ អត់រត់ទេទៅតែឪពុកម្ដាយខ្ញុំវិញទៅផ្ទះ។

ក៖ ប៉ុន្តែពេល..?

ខ៖ បងប្អូនខ្ញុំទាំងអស់។

ក៖ បាទមីងប៉ុន្តែពេលហ្នឹងយើងមានគ្រួសារនៅមីង?

ខ៖ ចា៎មានហើយ!

ក៖ យើងមានអាឆ្នាំចិតប្រាំបួនហ្នឹង?

ខ៖ ចា៎!

ក៖ ពេលដាច់ហ្នឹងហីមីង?

ខ៖ ចា៎ដាច់..។

ក៖ ប៉ុន្តែវាពីមុនអី…?

ខ៖ អាពេលយើងរត់ណុងហាស!

ក៖ បាទមីង!

ខ៖ មុនណុងបានប្រហែលមួយអាទិត្យរៀបបានមួយអាទិត្យរត់។

ក៖ អូ៎ស្រួលមីង?

ខ៖ ចា៎ឆ្នាំចិត..។

ក៖ ចុះនៅពេលដែរយើងពេលដែរយើងមានគ្រួសារហ្នឹងយើងរត់មកនៅហ្នឹងណេះមីងណេះ?

ខ៖ ចា៎មកនៅហ្នឹង!

ក៖ រួចបងប្អូនហ្នឹងឪពុកម្ដាយគាត់ទៅណាទៅស្រែវាល?

ខ៖ គាត់ទៅផ្ទះទៅស្រែវាលវិញទៅ។

ក៖ អូ៎!

ខ៖ គេរៀបភូមិអីស្រួលបួលនាំគា្នទៅវិញទៅ។

ក៖ អូ៎ដល់មីងរត់មក..?

ខ៖ ចា៎!

ក៖ ដល់មកនៅណេះ?

ខ៖ ខ្ញុំមកណេះលែងទៅវិញទៅ។

ក៖ អូ៎បាទមីងចុះនៅពេលដែរយើងចាប់ដៃជាមួយក្រុមគ្រួសារដំបូងយើងគិតថាមានការលំបាកអីទៅមីងដោយសារពេលហ្នឹងដាច់ដំបូងៗយើងមិនធ្វើស្រែរួមជាមួយគា្ន?

ខ៖ ចា៎!

ក៖ ស្រែរួមជាមួយគា្នមែនអត់មីង?

ខ៖ ចា៎ធ្វើរួម។

ក៖ ដល់ពេលចឹងយើងមានបាន..?

ខ៖ ធ្វើជាក្រុម។

ក៖ បាទមីង!

ខ៖ លំបាកដែរគ្រូអើយទោះលំបាកម៉េចយើងទ្រាំទៅហ្នឹង!

ក៖ មួយហ្នឹងយើង..?

ខ៖ បើធ្វើបានទៅចែកគា្នហូបទៅ។

ក៖ ប៉ុន្តែយើងអត់ប្រកាន់ថាស្រែណាគេទេអោយតែធ្វើ?

ខ៖ អត់ប្រកាន់ទេដល់រួចទៅបានគេចែកមុនដំបូងធ្វើក្រុមសាមគ្គីហាស!

ក៖ បាទមីងបាទ!

ខ៖ ហ្នឹងហើយធ្វើទៅបានចែកគា្នធ្វើ។

ក៖ ប៉ុន្តែលែងមានអើពួកខ្មែរពួកអីលែងមានហើយណេះមីងណេះ?

ខ៖ អត់មានទេគ្រូអស់ហើយ!

ក៖ ដាច់អស់ហើយណេះមីង?

ខ៖ ចា៎!

ក៖ អូ៎ប៉ុន្តែពេលណុងសុទ្ធតែយួនចូលមករឺមួយក៏ម៉េចមីង?

ខ៖ កាលណុងយួន។

ក៖ ចុះដល់ពេលយើងនៅ…?

ខ៖ យួនចូល។

ក៖ នៅចឹងធ្វើម៉េចទៅមីង?

ខ៖ យួនចូលមកទ័ពខ្មែរយើងជំលាស។

ក៖ អូ៎!

ខ៖ ហ្នឹងហើយ!

ក៖ ចុះអើមីងគិតថាអើបន្ទាប់ពីយើងធ្វើស្រែរួមពេលណាបានគេចាប់ផ្ដើមចែកស្រែអោយយើងធ្វើរៀងខ្លួនមីងនរណាគេជាអ្នកចែកអោយយើងទៅដោយសារតែពេលហ្នឹងយើងមាន…?

ខ៖ គេចាត់តាំងប្រធានភូមិហ្នឹង!

ក៖ អូ៎!

ខ៖ នាំគា្នចែកគា្នទៅនាំគា្នធ្វើទៅ។

ក៖ មា្នក់បានប៉ុន្មានទៅមីង?

ខ៖​ ដូចថាម្នាក់ប្រាំអារស្រែ។

ក៖ អូ៎!

ខ៖ អូ៎បាទពីរអារ។

ក៖ អូ៎ចុះម៉ា..?

ខ៖ ម៉ាប្រាំងបានប្រាំអារបើយើងគា្នបីនាក់បានប៉ុន្មានអារហ្នឹងទៅគ្រូ។

ក៖ ចែកគា្ន?

ខ៖ ចែកគា្នទៅដូចថាម្នាក់ពីរអារបីនាក់បានប្រាំមួយអារ។

ក៖ ចឹងក្រុមគ្រួសារយើងច្រើនបានច្រើនទៅណេះមីង?

ខ៖ ចា៎បានច្រើនគេបានដប់នាក់គេបានច្រើនទៅយើងតិចបានតិចទៅ។

ក៖ អូ៎ប៉ុន្តែពេលហ្នឹងយើងមានប៉ុន្មាននាក់ទៅមីង?

ខ៖ ខ្ញុំ។

ក៖ មានកូនអើអត់ទាន់មានកូន?

ខ៖ ខ្ញុំបានបួននាក់ហាសកូនពីរ។

ក៖ អូ៎កូនពីរហោសមីង?

ខ៖ គេចែកចា៎យើងមានរបបហើយណាស់អាទើបកើតក៏គេអោយដែរ។

ក៖ បាទមីងបាទចុះអើមីងគិតថាសំរាប់ដូចជាពេលណាបានយើងចាប់ផ្ដើមចាយលុយមីង?

ខ៖ ម៉ាត្រឹមចាយហ្នឹងចិតប៉ុន្មានទេគ្រូហ្នឹង!

ក៖ ឆ្នាំកៅហើយមីងហេសគេចាប់ផ្ដើមចាយលុយដោយសារឆ្នាំហុកជាងយើងចាយលុយម្ដងហើយដល់ពេលហើយប៉ុលពតគេមិនបិទ?

ខ៖ ចា៎!

ក៖ ដល់ពេលឆ្នាំប៉ែត្រជាងយើងចាប់ផ្ដើមគេបើកអោយចាយលុយវិញម្ដងទៀតណេះមីងណេះ?

ខ៖ ចា៎!

ក៖ បន្ទាប់ពីយើងដូរស្រូវដូរអង្ករហោស?

ខ៖ ចា៎!

ក៖ ចុះអើនៅពេលដែរយើងអើធ្វើស្រែចឹងទៅយើងដូរស្រូវដូរអង្ករហើយដល់ពេលយើងចាយលុយយើងធ្វើអីទៅមីងទៅលក់ដូរដែររឺមួយក៏អត់ទេ?

ខ៖ លក់ដូរបានត្រីមកដូរជាអង្ករទៅជាមាសដល់នេះទៅបានយូរទៅបានចាយលុយប៉ុនមិនដឹងឆ្នាំប៉ុន្មានទេចាយលុយ។

ក៖ អូ៎!

ខ៖ ភ្លេចដែរ។

ក៖ ប៉ុន្តែគ្រាន់ថាយើងទៅអើលក់ដូរទៅធ្វើបិទស្រាបិទអីចឹងទៅ?

ខ៖ ចា៎!

ក៖ ចឹងហាសណវមីងណេះ?

ខ៖ ទូលទៅគ្រូអើយយកទៅដូរស្រែដូរអីហ្នឹង!

ក៖ អូ៎!

ខ៖ ដូរជាស្រូវទៅជាអង្ករមកវិញទៅ។

ក៖ រួចចុះអ្នកស្រុកនៅភូមិហ្នឹងគេធ្វើអីទៅមីងធ្វើចឹងដែរទៅ?

ខ៖ ធ្វើដូចគា្នចឹងទៅ។

ក៖ អូ៎ស្រួលមីងចុះពេលណាដែរយើងគិតថាយើងលែងពិបាកហើយមីងចាប់ផ្ដើមស្រួលហាសរៀងធូរហាសឆ្នាំណាទៅមីង?

ខ៖ ឆ្នាំធូរម៉ាត្រឹមខ្ញុំម៉ាត្រឹមប៉ែត្រមើលកូនខ្ញុំទីប៉ែត្រម៉ាត្រឹមមួយពាន់ប្រាំបួនរយកៅប្រាំណេះខ្ញុំធូរវិញហើយ!

ក៖ បាទមីងបាទ!

ខ៖ ហ្នឹងហើយកៅប្រាំកៅពីរហ្នឹងខ្ញុំរៀងធូរតិចហើយណាស់គ្រូ។

ក៖ បាទមីងបាទ!

ខ៖ ដូចថាជីវភាពយើងហ្នឹងដូចវាធូរធារមករហូតទាល់សព្វថ្ងៃហ្នឹង!

ក៖ អូ៎!

ខ៖ ចា៎!

ក៖ បាទមីងបាទ!

ខ៖ ចា៎!

ក៖ ចុះអើចឹងអើពេលណាដែរមីងចាប់ផ្ដើមមានកូនហើយកូនចាប់ផ្ដើមអើចេះធ្វើការធ្វើអីជាមួយអើជួយឪពុកម្ដាយហាសមីងពេលណាទៅ?

ខ៖ ជួយអើ..!

ក៖ ឆ្នាំកៅជាងហើយមីងហេស?

ខ៖ ឆ្នាំកៅជាងហើយគ្រូ។

ក៖ ចឹងពួកគាត់ចេះចាប់ផ្ដើម?

ខ៖ ចា៎!

ក៖ ជួយធ្វើស្រែលក់ដូរ?

ខ៖ ធ្វើស្រែធ្វើចំការទៅដាំដំឡូងដាំប៉ិគក់ទៅ។

ក៖ អូ៎ពេលណុងមីងចាប់ផ្ដើមរៀងធូរមែនទែនហើយណេះមីងណេះ?

ខ៖ ចា៎បានកូនជួយហើយកូនធំៗហោស!

ក៖ អូ៎!

ខ រៀនគា្នរៀនបណ្ដើរទៅជួយយើងបណ្ដើរទៅកាលណុងវាមិនទាន់បានរៀនដិតដល់ដូចឥឡូវទេណាស់។

ក៖ បាទមីងបាទ!

ខ៖ រៀនតែមួយពេលៗទេគ្រូកូនហោស!

ក៖ បាទមីងចុះអើមីងគិតថាឥឡូវកូនចៅរបស់មីងអីគាត់ធូរធារអស់គា្នហើយរឺមួយក៏ម៉េចវិញ?

ខ៖ អើយធូរខ្លះអត់ខ្លះលោកគ្រូ។

ក៖ អូ៎!

ខ៖ មិនទាន់ធូរធារប៉ុន្មានទេ។

ក៖ ដូចថាកូនចៅរបស់មីងភាគច្រើនសុទ្ធអ្នកធ្វើស្រែ?

ខ៖ ចា៎!

ក៖ ហើយហ្នឹងធ្វើស្រូវណេះមីងណេះ?

ខ៖ ចា៎!

ក៖ អូ៎ចុះមីងគិតថាកាលពីក្មេងកាលមីងនៅរៀនមីងធ្លាប់មានគោលបំណងថាធំឡើងមីងចង់ធ្វើអីមួយទេមីងមីងធ្លាប់គិតអត់?

ខ៖ អត់ទាន់បានគិតអីផងលោកគ្រូកាលណុងនៅតូចៗ។

ក៖ អូ៎!

ខ៖ មានទាន់ថាប្រឹងរៀនធ្វើអីទេនៅតូចៗអត់ទាន់ដឹងសព្វគ្រប់ផង។

ក៖ បាទមីងបាទអូ៎ចុះអើមីងធ្លាប់បានជជែកជាមួយមិត្តភក្តិថាអូ៎យើងមិនធ្លាប់និយាយគា្នថាធំឡើងមានគោលបំណងរៀងខ្លួន?

ខ៖ ចា៎!

ក៖ ថាចង់ធ្វើពេទ្យគ្រូ?

ខ៖ ចង់ដូចថាជំនុំគា្នទៅយើងបានរៀនទៅក្រែងបានធ្វើគ្រូទៅ។

ក៖ បានគេគ្រប់គ្នាចង់ធ្វើពេទ្យអីចឹងហាសណេះមីង?

ខ៖ ចា៎!

ក៖ ជាជំនាញហាស?

ខ៖ ចា៎ជំនាញអោយប្រឹងរៀនទៅទាំងអស់គា្នទៅមានដែរមានគោលបំណងចឹងដែរ។

ក៖ អោយគាត់..?

ខ៖ មែនតែធ្វើស្រែចំការទេ។

ក៖ បាទមីងប៉ុន្តែគ្រាន់ថា..?

ខ៖ ប៉ុន្តែរៀនទទួលយើងបាតុកម្មចឹងទៅគ្មានបានរៀនណាតទៀតឈប់ទៅ។

ក៖ អូ៎បាទមីងបាទ!

ខ៖ ចា៎!

ក៖ ប៉ុន្តែគ្រាន់ថាយើងអត់បានសំរេចនូវគោលបំណង?

ខ៖ គ្មានទេចា៎!

ក៖ អូ៎!

ខ៖ បានម៉ាត្រឹមម៉ាចេះមើលដាច់។

ក៖ បាទមីងបាទចុះបើសិនជាខ្ញុំមានសំនួរចុងក្រោយមួយមីងបើសិនជាចង់អោយមីងផ្ដែផ្ដាំទៅកូនចៅជំនាន់ក្រោយៗរបស់មីង មីងមានពាក្យពេចន៍អីដែរចង់ផ្ដែផ្ដាំទូន្មានទៅពួកគាត់ទេមីង?

ខ៖ ផ្ដែផ្ដាំម៉េច។

ក៖ កូនចៅរបស់មីងលក្ខណៈថាទូន្មានអោយគាត់ខំប្រឹងរៀនដើម្បីមានអនាគត់ល្អអីចឹងហាសណាស់?

ខ៖ មានគ្រូអើយប្រដែលប្រដៅអោយកូនប្រឹងរៀនទៅក្រែងបានការងារធ្វើហ្នឹងគេបានធ្វើគ្រូពេទ្យអីចឹងទៅណាស់គ្រូ។

ក៖ បាទមីងបាទ!

ខ៖ ប្រាប់ទៅអោយកូនកុំអោយកូនពិបាកអីហោសរៀនទៅអត់ទាន់បានធ្វើអីជំនាន់ណុងយើងអត់បានរៀនសូត្រចេះដឹងជ្រៅជ្រះទៅយើងបានការងារធ្វើហើយ!

ក៖ បាទមីងបាទប៉ុន្តែពីមុនយើងអត់សូវបានរៀនច្រើនចឹងយើងអត់បានការងារអីដូចឥឡូវ?

ខ៖ ចា៎!

ក៖ ចឹងហាសណេះមីងណេះ?

ខ៖ ចា៎!

ក៖ ឥលូវគេមានសាលាមានអីរៀនល្អ?

ខ៖ ចា៎រួចដល់ម៉ាជំនាន់កូនខ្ញុំហ្នឹងរៀនបាននេះណាស់ព្រោះយើងក្រគ្រូ។

ក៖ បាទមីងបាទ!

ខ៖ ដល់ពេលយើងក្រអត់បានកូនរៀនខ្ពស់ទេណាស់។

ក៖ បាទមីង!

ខ៖ ម៉ាត្រឹមថ្នាក់ទីប្រាំពីរអីទេកូនឈប់ហើយជួយការងារម្ដាយ។

ក៖ អូ៎ចឹងហោសមីង!

ខ៖ ចា៎បានមីតូចខ្ញុំមួយរៀនបានត្រឹមថ្នាក់ទីដប់។

ក៖ ចឹង..?

ខ៖ ធំៗហ្នឹងបានមីធំមួយទៀតបានរៀនត្រឹមថ្នាក់ទីប្រាំទេគ្រូ។

ក៖ ចឹងបង..?

ខ៖ មីបងបង្អស់ហោស!

ក៖ ចឹងបងរបស់មីងទាំងអស់អត់មាននរណាគេរៀនចប់បាក់ឌុបទាំងអស់គា្នទេ?

ខ៖ គ្មានបានទេគ្រូអត់បានទេ។

ក៖ អូ៎!

ខ៖ ហ្នឹងហើយ!

ក៖ បាទមីងបាទ!

ខ៖ ព្រោះយើងអត់ហាសគ្រូ។

ក៖ បាទមីងបាទ!

ខ៖ បានជួយរៀនតែប៉ុណ្ណឹងទេវាឃើញយើងអត់មានចឹងឈប់រៀនទៅ។

ក៖ អូ៎បាទមីងបាទ!

ខ៖ ជួយការងារទៅព្រោះយើងអ្នកស្រែចំការចឹងគ្រូ។

ក៖ បាទមីងត្រូវចុះមីងមានធ្លាប់ដែរទូន្មានព្រានប្រដៅកូនចៅថាកុំអោយធ្វើអំពើដែរអត់ល្អក្នុងសង្គមដូចលក្ខណៈថាជក់គ្រឿងញៀនរឺមួយក៏អីមីងមានដែរទូន្មានទេ?

ខ៖ ចា៎ប្រដៅគ្រូអើយកុំអោយជក់កុំអីចឹង។

ក៖ អូ៎មីងតែងតែប្រាប់ពួកគាត់ដែរ?

ខ៖​ ចា៎!

ក៖ ចៅៗអីហាសមីងណេះ?

ខ៖ ចា៎តែងតែណែនាំ។

ក៖ អូ៎!

ខ៖ យើងកុំប្រព្រឹត្តិគ្រឿងញៀនគ្រឿងអីហ្នឹង!

ក៖ បាទមីងបាទប៉ុន្តែមីងធ្លាប់បានអើប្រាប់ទៅកូនថាអូ៎ពេលធំឡើងមីងធំឡើងគោលបំណងរបស់មីងមីងអត់ទាន់បានសំរេចទេ?

ខ៖ ចា៎!

ក៖ ចឹងអើធំឡើងមានកូនដែរចង់សំរេចអោយមីងអីរឺក៏ថាធ្វើគ្រូបង្រៀនគ្រូអី?

ខ៖ ចា៎!

ក៖ ធ្លាប់មានទេមីងធ្លាប់ប្រាប់ពួកគាត់ទេ?

ខ៖ ធ្លាប់ប្រាប់ក៏ប៉ុនដល់កូនហ្នឹងអត់ឃើញខ្ញុំហត់ចឹងហាស!

ក៖ បាទមីង!

ខ៖ វាអាចទៅជាមួយ។

ក៖ អូ៎!

ខ៖ គ្រូឯងគិតមើលកង់មួយឌុបគា្នពីរនាក់រួចជួនណាដើរផងអីផង។

ក៖ កាលជំនាន់ណុងហោសមីង?

ខ៖ អ្នកជំនាន់ណុងចា៎យើងសាលាឆ្ងាយ។

ក៖ អូ៎!

ខ៖ ហ្នឹងហាស!

ក៖ ចុះទៅរៀននៅដល់ណាមីង?

ខ៖ គៀនជ្រៃយើងនេះ។

ក៖ គៀនជ្រៃក្រៅហោស?

ខ៖ ចា៎គៀនជ្រៃក្រៅ។

ក៖ អូ៎!

ខ៖ ជួនណាទៅទាន់ទៅជួនណាខកម៉ោងខកពេលចឹងទៅ។

ក៖ យើងចុះ..?

ខ៖ ចា៎!

ក៖ ធ្វើម៉េចទៅមីង?

ខ៖ ចា៎!

ក៖ ចុះចឹងធ្វើម៉េចទៅ?

ខ៖ មានគ្រូអត់ថាអីដែរយើងអាតែជាប់គោជាប់អីចឹងទៅណាស់។

ក៖ គ្រូដឹងដែរហោស?

ខ៖​ គ្រូដឹងដឹងថាយើងចឹងដែរអត់អីទេគ្រូអោយចូលសាលា។

ក៖ អូ៎បាទមីងបាទ!

ខ៖ ព្រោះយើងថាយើងអត់មានកង់ម៉ាគ្រប់គ្រាន់ចឹងហាសគ្រូ។

ក៖ បាទមីងបាទ!

ខ៖ គ្រូអត់ថាអីទេ។

ក៖ អូ៎បាទមីង!

ខ៖ គ្រូគ្រាន់សរសើរថាយើងបានរៀនថាកុំឈប់អីចឹងទៅ។

ក៖ អូ៎គ្រាន់ថាយើងខំប្រឹងតស៊ូអីចឹងហាសណេះមីងណេះ?

ខ៖ ចា៎តស៊ូរៀនទៅ។

ក៖ ប៉ុន្តែកូនរបស់មីងទាំងអស់..?

ខ៖ ចា៎!

ក៖ គាត់នៅតែអត់បានរៀនចប់ចុងចប់ដើម?

ខ៖ អត់ចប់ទេចា៎គ្មានបានចប់ទេ។

ក៖ ដោយសារគាត់ឃើញឪពុកម្ដាយគាត់?

ខ៖ ចា៎!

ក៖ មានជីវភាពពិបាក?

ខ៖ ចា៎!

ក៖ គាត់ដកខ្លួនដើម្បីទៅជួយពួកគាត់ណេះមីង?

ខ៖ ចា៎!

ក៖ អូ៎ចុះមីងមានដែរទូន្មានព្រានប្រដៅអោយពួកធ្វើអីផ្សេងពីហ្នឹងទៀតទេមីងទាំងចៅៗទាំងអីហាសមីង?

ខ៖ បើចៅៗអត់អីទេចៅៗប្រឹងរៀនទៅមានស្រាប់ហើយ!

ក៖ អូ៎!

ខ៖ ប្រឹងរៀនក្រែងបានការងារធ្វើចៅអើយប្រឹងទៅព្រោះម្ដាយមីងចៅហ្នឹងមិនបានរៀនខ្ពស់យាយក្រ។

ក៖ បាទមីងបាទត្រូវ!

ខ៖ ហ្នឹងហើយចា៎!

ក៖ ចឹងយើងចេះតែប្រាប់គាត់ហាសណេះមីងណេះ?

ខ៖ ចា៎!

ក៖ ប៉ុន្តែកូនចៅរបស់មីងអត់អីទេល្អទេ?

ខ៖ អត់អីទេ។

ក៖ គាត់ខំប្រឹងរៀនខំប្រឹងអីទេ?

ខ៖ ខំប្រឹងរៀនណាស់។

ក៖ អូ៎!

ខ៖ ទីប្រាំបីទីអីខ្លះហើយ!

ក៖ ចឹងហោសមីងហោស?

ខ៖ ចា៎បានទីប្រាំបីទីប្រាំមួយ។

ក៖ អូ៎បាទមីងបាន!

ខ៖ បានចៅៗធំៗពីរ។

ក៖ អូ៎បាទមីង!

ខ៖ បានរៀនទីបួនខ្លះហើយទីប្រាំ។

ក៖ អូ៎ចុះមីងមានចៅប៉ុន្មាននាក់ហើយមីងឥឡូវ?

ខ៖ ខ្ញុំចៅប្រាំបួននាក់ហើយគ្រូ។

ក៖ អូ៎ច្រើនដែរណេះមីងណេះបាទមីង!

ខ៖ ប៉ុនស្រីមានតែបីទេណាស់។

ក៖ អូ៎!

ខ៖ ស្រីបីក្រៅពីហ្នឹងសុទ្ធតែប្រុសៗហើយចៅ។

ក៖ អូ៎ចៅប្រុសច្រើនជាងស្រីហោសមីង?

ខ៖ ច្រើន។

ក៖ បាទមីងបាទចឹងមីងមានពាក្យពេចន៍អីដែរចង់ផ្ដែផ្ដាំផ្សេងពីហ្នឹងទៀតទេមីង?

ខ៖ ផ្ដែផ្ដាំអី។

ក៖ មីងអត់មានអីដែរចង់ផ្ដែផ្ដាំទូន្មានទៅពួកគាត់ទៀតណាហីមីងណេះ?

ខ៖ ចា៎អត់មានអីទៀតទេ។

ក៖ អូ៎បាទមីងចឹងចុងក្រោយខ្ញុំអរគុណច្រើនមីងដែរបានអោយខ្ញុំពិភាក្សាជាមួយមីងទាក់ទងពីប្រវត្តិរបស់មីងហើយខ្ញុំហ្នឹងដាក់ការសម្ភាសទាំងអស់ហ្នឹងទៅក្នុងវេបសាយសាលាដើម្បីតំកល់ទុកអោយកូណចៅជំនាន់ក្រោយរបស់មីងបានស្គាល់បានដឹងចឹងហាសមីង?

ខ៖ ចា៎!

ក៖ បាទចឹងចុងក្រោយខ្ញុំអនុញ្ញាតិមីដើម្បីសុំការអនុញ្ញាតិដាក់ការសម្ភាសទាំងអស់ហ្នឹងដែរខ្ញុំបានជជែកជាមួយមីងទៅក្នុងវេបសាយសាលាដើម្បីតំកល់ទុកអោយកូនចៅជំនាន់ក្រោយរបស់មីងបានស្គាល់បានដឹងទេមីង?

ខ៖ ចា៎!

ក៖ បាទមីងចឹងអរគុណច្រើនមីង។